
মহ্য়া 


ছ'মাসের হাটাপথ গারো পাহাড় । সেখান থেকে অনেক 
দুরে আরো উত্তরে হ’লো| হিমালয় । আবার তারো উত্তরে 
বহু দুরে এক বন-_যেমন নিবিড় তেমনি দুৰ্ভেদ্য । দিনে স্থধ্যের 
আলো! সেখানে ঢোকে না, রাত্রে তারা দেখা যায় না। 

তারই মধ্যে বাস কর্তো এক বেদে-_নাম তার হুম্ড়ো 
সর্দার। দিনের বেলায় সে দলবল নিয়ে খেলা দেখিয়ে বেড়াতে৷ । 
আর রাত্রে চুপিচুপি কর্তো ডাকাতি--সে আর তার ভাই 
মাণিক। 

একদিন তার! ছুই ভাই ঘুরতে ঘুরতে সন্ধ্যার সময় এসে 
পৌছলো এক গ্রামে ৷ 

সমস্ত দিন তাদের খাওয়া হয়নি ! ক্ষিদেয় তেষ্টায় কাতর 
হয়ে খুঁজে খুঁজে তারা এক ব্রাহ্মণের বাড়ী গিয়ে উঠলো । 

ব্ৰাহ্মণ অতি দরিদ্র কিন্ত অতিথি নারায়ণ ! তাই ঘরে যা! 
খুদকুড়ো ছিল নিজে না খেয়ে তাদের খাওয়ালেন। আর রাত্রে 

শোবার জন্য তাদের ঘর ছেড়ে দিয়ে নিজে শুয়ে রইলেন 
বাইরের দাওয়ায় ! 

ব্রাহ্মণের কোলের কাছে তার একমাত্র শিশুকন্যা! নির্ভয়ে 
নিদ্রা বাচ্ছিল। ছ'মাসের শিশু যেন ফুটন্ত গোলাপ ! 

মেয়েটির রূপ দেখে তাদের এমন লোভ হ’লো যে গভীর 
রাত্রে তারা ছুই ভাই চুপিচুপি তাকে চুরি ক'রে নিয়ে পালিয়ে 
গেল একেবারে সেই দেশ ছেড়ে । 

সকালে উঠে ব্ৰাহ্মণ কন্যাকে দেখতে না পেয়ে কেঁদেকেটে 
অস্থির হলেন এবং পাগলের মত খুঁজে বেড়াতে লাগলেন 
চারিদিকে । কিন্তু হায়, তারা তখন চলে গেছে তার সম্পূর্ণ 
নাগালের বাইরে! 

হুম্ডো আর মাণিক কোথাও 'না থেমে একেবারে সোজা 
গিয়ে ঢুক্‌লে| তাদের বাসায়--সেই জঙ্গলের মধ্যে। আর 
পাথীকে যেমন ক'রে খাঁচায় পুরে রাখে তেমনি ক'রে মানুষ 
কর্তে লাগল মেয়েটিকে ৷ 

তাদের সেবার যত্নে মেয়েটি বড় হ'তে লাগল । ছ'মাস 
থেকে এক বছর--এক বছর থেকে ছু'বছর-_ছু'বছর থেকে 
দশ বছর--এমনি ক'রে একদিন সে ষোল বছরে পুর্ণ হ’লো! 

হুম্ডো সর্দার তাকে খেলা শেখালে, ভোজবাজী শেখালে ৷ 
আর নিজের দলের সঙ্গে তাকে নিয়ে দেশ-বিদেশে ঘুরে বেড়াতে 
লাগল। কিন্তু মেয়েটির এমন রূপ যে, যে দেখে সেই চেয়ে 
থাকে তার পানে ৷ 

চাদের মত মুখ, পদ্মফুলের পাপড়ির মত চোখ, কালো- 
মেঘের মত পিঠ-ভরা চুল, আর কণ্ঠস্বর এত মিষ্টি যে কথা 
কইলে মনে হয় যেন ভ্রমর গুঞ্জন কর্ছে। বেদের ঘরে এমন 
সোনার চাদ মেয়ে কোথা থেকে এলো, সবাই ভাবে! 

অনেক ভেবেচিন্তে হুম্ড়ো তার নাম রাখলে মনুয়াস্ুন্দরী ৷ 
অন্ধকারে মাণিকের মত জলে তার রূপ ! 

কিছুদিন বাড়ীতে বসে থাক্বার পর হঠাৎ একদিন হুম্ড়ো 
তার ভাইকে ডেকে বল্লে, “মান্কে, চল্‌ আমরা খেলা দেখাতে 
বিদেশে যাই ৷” 

মাণিক বল্লে, “চলো, অনেক দিন রোজগারপাতি হয়নি !” 


পরদিন ভোরে উঠেই তারা রওনা হ’লে! বৌচকাবুচকি 
বেঁধে । 

আগে চল্লো হুমূড়ো সর্দার, তার পেছনে মহুয়াসুন্দরী, তাঁর 
পেছনে মাণিক ভাই ; আর তার পেছনে দলে দলে লোকজন ! 
কারুর কাছে তাবু, কারুর কাছে বাঁশ, কারুর কাছে দড়িদড়া 3 
কেউ নিলে তোতাপাখী, কেউ নিলে ময়না, কেউ নিলে সোনা- 
মুখী দোয়েল, কেউ নিলে গাধা-ঘোড়া, আবার কেউ বা 
নিলে চণ্ডালের হাড় ! এইভাবে তারা এক-একজন এক-একটা 
জিনিষ নিয়ে সারি দিয়ে চল্লো। 

কত মাঠঘাট, কত নদনদী, কত অরণ্যপ্রাস্তর পেরিয়ে শেষে 
তারা গিয়ে হাজির হ’লো এক গ্রামে । তার নাম বামুনকীদা। 

সেখানকার জমিদার হ'লেন নদেরটাদ ঠাকুর । তিনি তখন 
পাত্রমিত্র নিয়ে সভায় বসেছিলেন। একজন লোক ছুটতে 
ছুটতে গিয়ে তাকে খবর দিলে, একদল বেদে খেলা দেখাবার 
জন্য গ্রামে এসেছে। 

নদেরটাদের বয়স খুব বেশী নয়--উনিশ কি কুড়ি। বেদের 
খেলা দেখতে তিনি খুব ভালবাসেন । তাই তৎক্ষণাৎ সভা ছেড়ে 
ভিতরে অন্তঃগুরে গেলেন মায়ের কাছে অনুমতি নিতে ৷ 

ছেলের এই আবার মা ঠেল্তে পারলেন না । বল্লেন, 
“কত টাকা লাগবে ?” 

নদেরচাদ বল্লেন, “একশো টাকা ।” 

মা বল্লেন, “আচ্ছা, তাদের খবর দাও-_তারা বাড়ীর 
ভিতরে এসে খেলা দেখাক্‌ ৷” 

হুম্‌ড়োর কাছে খবর গেল। সে তখনি তার দলবল নিয়ে 
জমিদার-বাড়ীতে এসে হাজির হ’লো এবং ঢোল বাজিয়ে, কীসি 
বাজিয়ে খেলা সুরু ক'রে দিলে । 

ঢোলের শব্দ শুনে গ্রামের লোকেরা ছুটোছুটি কর্‌তে লাগল । 
এ ডাকে ওকে--ও ডাকে তাকে । এইভাবে একজনের মুখ 
থেকে আর একজন--এই রকম.ক'রে কথাটা ছড়িয়ে পড়লো 
সারা গ্রামে। দেখতে দেখতে রীতিমত একটা ভীড় জমে গেল 
জমিদার-বাড়ীতে। 

প্রথমে উঠলো হুম্ডো সর্দার খেলা দেখাতে । তারপর 
মাণিকভাই, তারপর অন্যান্য খেলোয়াড়রা ৷ ঘোড়া, কুকুর, ময়না, 

তোতাপাখী প্রভৃতি জন্ত-জানোয়ার নিয়ে কত রকমের খেলা তারা 
দেখালে ৷ সবাই অবাক্‌ হ'য়ে দেখতে লাগল তাদের কসরৎ ! 

এমন সময় উঠলো বেদের মেয়ে মহুয়াসুন্দরী ! 

নদেরটাদ বসেছিলেন, উঠে দাড়ালেন তাকে দেখে । 
তারপর যেই সে দড়ি বেয়ে একটা বীশের ওপর উঠলো খেলা 
দেখাতে, নদেরটাদ এমনি ব'লে উঠলেন, “দেখো, দেখো, যেন 
পড়ে যায় না” তার বুকের মধ্যে টিপটিপ কর্তে লাগল! 

করতালের রুক্ুঝুনু, ঢোলকীসির মৃদ্মন্দ বান্তের সঙ্গে তাল 
দিয়ে দিয়ে মহুয়া গান গাইতে লাগল এবং শেষে হাতপেতে 
সবার কাছে বকৃশিস্‌ চাইতে চাইতে হঠাৎ নদেরটাদের সাম্নে 
গিয়ে থমূকে দাড়ালো ! তারপর ঈষৎ হেসে গানের সুরে বক্শিস্‌ 
চাইলে তার কাছে। 

হাজার টাকা মূল্যের শাল ছিল নদেরটাদের গায়ে। সঙ্গে 
' সঙ্গে তিনি সেখান| গা থেকে খুলে মহুয়াসুন্দরীর হাতে দিলেন । 
নাচতে নাচতে সেলাম ক'রে সে চলে গেল। 

তখন সৰ্দ্দীর উঠে নদেরচীদ ঠাকুরের কাছে বাস কর্বাঁর জন্য 
একখান! নতুন বাড়ী বকৃশিস্‌ চাইলে। 

নদেরটাদ ঠাকুর তৎক্ষণাৎ একখানা বাড়ী ও অনেক 
জমিজমা তাঁকে দান কর্লেন। 

এত বকৃশিস্‌ পেয়ে তাদের আর আনন্দ ধরে না । তারা 
শতমুখে নদেরটাদ ঠাকুরকে ধন্যবাদ দিতে দিতে সেই নতুন 
বাড়ীতে গিয়ে ঢুকলো এবং সুখে-স্বাচ্ছন্দ্যে বাস কর্তে লাগলো । 

কিন্তু মুস্কিল হ’লে! মহুয়াকে নিয়ে। নতুন ঘর, নতুন বাড়ী, 
নতুন ক্ষেতখামার পেয়েও তার মনে সুখ নেই ৷ কি হ’লো কে 
জানে! দিনরাত সে শুধু কাদূতে লাগলো ৷ 

হুম্ড়ো সর্দার তাকে কত বোঝায়, কত কি দেবো বলে কিন্তু 
কিছুতেই তার কানা থামে না। 

তখন হুমূড়ো একটা মতলব ঠাওরালে। সেই গ্রামে মহুয়ার 
এক সই ছিল--তাকে ডেকে চুপিচুপি সে বল্লে, মহুয়ার 
মনে কি হয়েছে সঠিক ব'লে দিতে হবে ৷ 

মেয়েরা মেয়েদের মনের কথা সহজেই বুঝতে পারে। 
তাই দু'দিন পরে সে হুম্ডোকে গিয়ে খবর দিলে, মহুয়া 
নদেরটাদকে বিয়ে করতে চায়--তাই কাদে ! 

এই কথা শুনে হুম্ডো সর্দারের মুখ শুকিয়ে গেল ৷ নদেরটাদ 
ঠাকুর প্রবলপ্রতাপ জমিদার ! তার অর্থবল আছে--লোকজনের 
অভাব নেই_-মনে করলেই মহুয়াকে তার কাছ থেকে কেড়ে 
নিয়ে গিয়ে বিয়ে কর্তে পারে! 

হুম্ড়ো রীতিমত ভয় পেয়ে গেল! এবং সেখানে থাকা আর 
উচিত নয় এই মনে করে, সেইদিন-ই গভীর রাত্রে লোকজন 
নিয়ে চুপিচুপি পালিয়ে গেল সেই গ্রাম ছেড়ে ৷ 

জমিজায়গা, ক্ষেতখামার, বাড়ীঘর-_সব পড়ে রইল--এক- 
বারও তাদের দিকে ফিরে চাইলে ন| ৷ 

এদিকে সকাল হ'তেই লোকজনেরা গিয়ে নদেরটাদ ঠাকুরকে 
খবর দিলে যে হুম্ড়ে৷ তার দলবল নিয়ে পালিয়েছে। 

কেন পালালো ! কেনই বা তাকে না-ব'লে গেল! নদের- 
চাদ কিছুই ভেবে পেলেন না । তখন তিনি ছু'চারজন চর লাগিয়ে 
দিলেন তাদের পালিয়ে যাবার কারণ অনুসন্ধান কর্বার জন্য । 

চরেরা মহুয়ার সইয়ের কাছ থেকে সব কথা বের ক'রে নিলে । 
তারা এসে নদেরটাদকে বল্লে, “মহারাজ, পাছে আপনি 
মহুয়াস্থুন্দৱীকে বিয়ে করেন, এই ভয়ে হুম্‌ড়ো সর্দার আপনাকে 
না-ব’লে পালিয়েছে__মহুয়া নাকি আপনাকে বিয়ে কর্বার জন্য 
কান্নাকাটি সুরু করেছিল ৷” | 

রাগে নদেরটাদের চোখ ছুটো জ্বলে উঠলো। তিনি 
ভাবলেন, এতবড় স্পর্ধা হুম্‌ড়ে| সর্দারের যে আমাকে বিয়ে 

কর্তে চেয়েছিল ব'লে মেয়েকে নিয়ে পালাল! কেন, আমি 

কি তার জামাই হবার অযোগ্য ? জমিদার নদেরটাদ কি একটা 
বেদের মেয়েকে বিয়ে কর্তে পারে না? আচ্ছা, দেখে নেবো সে 
কেমন ক'রে আমায় বাধা দেয়! এই ব'লে পরদিন ভোর হ'তে 
না হ’তেই নদেরটাদ বাড়ী ছেড়ে বেরিয়ে পড়লেন মহুয়াস্তুন্দরীর 
সন্ধানে | 

এ-দেশ, ও-দেশ, সে-দেশ কারে তিনি ঘুরে ঘুরে বেড়াতে 
লাগলেন । কখনো উত্তরে যান, কখনো পশ্চিমে যান, আবার 
কখনো বা যান দক্ষিণে। "কিন্তু বৃথা-_কোথাও তিনি তাদের 
সন্ধান কর্তে পারেন না। 

পথেঘাটে যাদের সঙ্গে দেখা হয় তাদেরই জিজ্ঞাসা করেন-- 
তারা কেউ বল্তে পারে না। তখন মহুয়াকে কেমন দেখতে, 


৮ পূৰ্ব্ববঙ্গের রূপকথ| 
হুম্‌ড়ে৷ সর্দীরকে কেমন দেখতে বর্ণনা করেন, কিন্তু তবুও কোন 
কল হয় না। হয়রান হ'য়ে তিনি ঘুরে বেড়ান দেশ-বিদেশে। _ 
এইভাবে ঘুর্তে ঘুরতে ছ'মাস কেটে গেল। তারপর হঠাৎ 
একদিন নদেরচাদ গিয়ে হাজির হ'লেন একেবারে মহুয়াদের বাড়ী । 
তখন সন্ধ্যা হয়-হয়। বাড়ীতে হুমূড়ো সর্দার ছিল না। 
নদেরটাদকে দেখেই মহুয়া চিন্তে পার্লে। কিন্তু অন্যের 
কাছে তাঁর পরিচয় গোপন করে বললে, নতুন অতিথি ৷ 
তখনই অতিথি-সৎকারের ধুম পড়ে গেল। 
মহুয়াসুন্দরী রান্নাবান্নার উদ্ভোগ-আয়োজন কর্তে লাগল। 


অতি অল্প সময়ের মধ্যে নানাবিধ অন্ন-ব্যঞ্জন পাক ক'রে একেবারে 
ঘর ভরিয়ে ফেললে। 

ইতিমধ্যে ভুমূড়ো সর্দার বাসায় ফিরে এলো । কিন্তু মহুয়ার 
কাজে আজ হঠাৎ এত উৎসাহ দেখে তার মনে কেমন সন্দেহ 
হলো । ' ছ’মাস ধরে যে-মেয়ে অন্যমনস্ক ও মন-মরা হয়েছিল 
তার অকস্মাৎ এই কর্ম্মপ্রেরণা কোথা থেকে এলো! এই কথা 
মনে মনে চিন্তা করতে কর্তে হুম্‌ড়ো দেখতে গেল নতুন 
অতিথিটিকে। কিন্তু একি--এ বে সেই জমিদার নদেরটাদ 
ঠাকুর! হুমূড়ো শিউরে উঠলো । 

কিন্ত মুখে কোন কথা না ব'লে সাদরে নতুন অতিথিকে 
অভ্যর্থনা কর্লে ৷ 

খাওয়া-দাওয়া ক'রে নদেরচাদ চলে গেলেন এবং খানিক 
দুরে গিয়ে নদীর ধারে একটা গাছের তলায় শুয়ে রইলেন 


মছয়৷| হু ৯ 


দুশ্চিন্তায় আবার হুম্ডোর মুখ শুকিয়ে গেল। যার ভয়ে 
সব ছেড়ে দিয়ে এখানে পালিয়ে এসেছে সে, সেই আপদ আবার 
কোথা থেকে এসে জুটুলো ! 


গভীর রাত। সবাই তখন অঘোরে নিদ্রা যাচ্ছে। এমন 
সময় একখান! ধারালো ছোরা হাতে কারে পা টিপে টিপে 
হুম্ড়ো সর্দার মহুয়ার ঘরে গিয়ে ঢুকলো ৷ তারপর চাপা-গলায় 
তাকে ডাকলে । 

হঠাৎ চোখ খুলেই মহুয়া দেখলে তার সামনে একখান! 
ছোর! চক্চক্‌ কর্ছে । 

ভয়ে তার বুক টিপটিপ কর্তে লাগলো । কোন কথা 
মুখ দিয়ে উচ্চারণ কর্বার আগেই হুম্‌ড়ো তার হাতে সেই 
ছোরাখানা দিয়ে বল্লে, “নদীর ধারে বড় ঝাউগাছটার তলায় 
একটা লোক ঘুমুচ্ছে__এখুনি গিয়ে তাকে হত্যা কর্তে হবে। 
লোকটা ভারী শয়তান-_যাছ্মন্ত্রে সে আমাদের সকলকে বশ 
কর্তে চায় । 

ছোরাখান! হাতে নিয়ে কম্পিতবক্ষে মহুয়া নদীর ধারে সেই 
ঝাউতলায় গেল। তারপর সেই নিদ্ৰিত লোকটির বুকে ছোৱা 
বসাতে গিয়ে চম্কে উঠলো সে ৷ 

এ-যে নদেরচাদ ! 

কি ক'রে তার বুকে ছুরি মার্বে ! এই ভেবে মহুয়া সেখানে 
বসে বসে কাদতে লাগলো । 


Se. পূৰ্বববঙ্গের রূপকথ৷ 


তাঁর কান্নার শব্দ পেয়ে নদেরটাদের ঘুম ভেঙ্গে গেল । 
ধড়মড়িয়ে জেগে উঠে তিনি প্রশ্ন করলেন, “তুমি কীদছ কেন-- 
আর তোমার হাতে ছোরা কেন ?” 


= -_ হিস 


মহুয়া তখন পিতার নিষ্ঠঠর আদেশের কথা তাকে বল্লে। 

সেই কথা শুনে নদেরাদ একটুখানি চুপ ক'রে রইলেন। 
তারপর বল্লেন, “তার জন্যে কান্নার কি আছে! আমি বুক 
পেতে দিচ্ছি, তুমি আমায় হত্যা ক'রে তোমার পিতার আদেশ 
পালন কর।” এ | 


মন্ত্র , ১১ 


মহুয়া বল্লে, “তা আমি কিছুতেই পার্বো না। তার চেয়ে 
এই ছোরাখানা তুমি আমার বুকে বসিয়ে দিয়ে আমায় এই 
পাপ কাজ থেকে মুক্তি দাও ৷” 

নদেরটাদ বল্লেন, “অসম্ভব |” 

দু'জনের কেউ-ই যখন সে কাজ কর্তে রাজী হ’লো| না, তখন 
নদেরটাদ বল্লেন, “তার চেয়ে একটা কাজ করলে এখুনি এ 
সমস্তার সমাধান হয় ৷” 

মহুয়া বল্লে, “কি কাজ ?” 

নদেরটাদ বল্লেন, “চলো আমরা এখান থেকে পালিয়ে যাই ৷ 
তারপর আমার দেশে গিয়ে বিয়ে ক'রে আমরা সুখে-স্বাচ্ছন্দ্যে 
. বাস করবো ।” 

বিয়ের কথা শুনে মহুয়ার মনে সাহস হ'লে| একটু ভেবে 
সে বল্লো-_কিন্ত হুমূড়ে৷ সর্দার একথা জান্তে পার্লে আর 
আমার রক্ষা থাকৃবে না।” 

নদেরটাদ বল্লেন, “সর্দার জান্তে পার্বার আগেই আমরা 
এদেশ ছেড়ে অন্যদেশে চলে বাবে৷ ৷ 

মহুয়া রাজী হলো ৷ 

তখন দু'জনে সেই অন্ধকারে মাঠ, ঘাট, জঙ্গলের ভেতর দিয়ে 
ছুটতে লাগলো । 

ভোর হবার আগেই তারা এসে পৌছল একটা নদীর 
ধারে। কিন্ত কি ক'রে পার হবে! তারা তখন পড়লো মহা 


দুশ্চিন্তায় । 


১২ ৰ পুর্বববজের রূপকথা 


এমন সময় তারা দেখলে দূরে একট! নৌকোর আলো দেখা 
বাচ্ছে। অনেক ডাকাডাকি, হাকাহাকি করুবার পর নৌকোটি 
পারে এসে ভিড়লে! এবং তাদের পার ক'রে দিতে রাজী হলো । 

নৌকোটি এক মহাজনের ৷ সে লোকজন নিয়ে দুরে কোন 
হাটে মাল কিন্তে যাচ্ছিল ৷ তাই নিঃসন্দেহে তারা তাতে উঠলো। 

কিন্ত বিপদ হ’লো ভারী ! নৌকো যেই মাঝনদীতে গিয়েছে 
অমনি কয়েকজন বণ্ড| ষণ্ডা লোক এসে নদেরঠাদকে ঘিরে 
দাড়ালো! এবং দড়ি দিয়ে তার হাত-পা বেশ ক'রে বেঁধে তাকে 
নদীর জলে ফেলে দিলে । 

মহুয়া চীৎকার ক'রে কেঁদে উঠলো ৷ কিন্ত কে তার কান্না 
শোনে? 

সেই নৌকোর মহাজনটি তখন মহুয়াকে গিয়ে বল্লে, “আমি 
তোমায় বিয়ে করবো ব'লে দেশে নিয়ে যাচ্ছি--তোমার কি 
কোন আপত্তি আছে ?” 

মহুয়া তাকে দেখেই বুঝতে পেরেছিল যে, সেই দলের সর্দার 
এবং তার কাছে কান্নাকাটি বৃথা । তাই ঘাড় নেড়ে বল্লে, “না, 
কোন আপত্তি নেই ৷” কিন্ত মনে মনে সে চিন্তা কর্তে লাগলো 
কেমন ক'রে এই দুৰ্ব্ব,ত্তদের হাত থেকে রক্ষা পাবে । 

এদিকে মহুয়ার কাছ থেকে সন্মতি পেয়ে মহাজনটির আর 
স্ফত্তি ধরে না। 

মহুয়াকে গিয়ে সে বল্লে, “আজ ভারী আনন্দের দিন__ 
তুমি নিজ হাতে পান সেজে আমাদের সকলকে খাওয়াও ৷” 


॥ 


মহুয়া ১৩ 


পানের কথা বল্তেই চট্‌ ক’রে মহুয়ার মাথায় একটা মতলব 
খেলে গেল । তার চুলের মধ্যে তক্ষকের বিষ লুকানো ছিল। 
সে কর্‌লে কি চুণের' সঙ্গে বিষ মিশিয়ে পান সাজলে এবং তাদের 
প্রত্যেককে নিজে হাতে ক'রে এক-একটা খেতে দিলে ৷ 

মাঝিমাল্লা, লোকজন নৌকোয় যে যেখানে ছিল সবাই সেই 
পান খেয়ে ঢলে পড়লো এবং দেখতে দেখতে মুখ দিয়ে গেঁজো 
উঠে সবাই মরে গেল । 

তখন মন্ুয়া সেই মৃতদেহগুলোকে একে একে নদীর মধ্যে 
ফেলে দিয়ে নিজে নৌকো! বাইতে বাইতে পারে গিয়ে হাজির 
হ’লো। 

ওপরে উঠে মহুয়া দেখলে চারিদিকে শুধু বিজন বন। 
কোথাও কোন পথঘাট বা লোকালয়ের চিহ্ন পর্যন্ত নেই। 
তখন সে একাকিনী কাদৃতে কাদৃতে সেই বনের মধ্যে ঘুরে 
বেড়াতে লাগল, যদি কোন আশ্রয় মেলে এই আশায় ! 

ক্ষুধায় তৃষ্ণায় তার'দেহ অবশ হ'য়ে পড়লো । পা আর 
চলে না। কোন্‌ দিকে যাবে? যেদিকে যায়__সেদিকেই ঘন 
ছুর্ভে্চ বন! 

এইভাবে সমস্ত দিনটা যাহোক ক'রে কাটলো । কিন্তু 
সূর্য্য অস্ত যেতেই মহুয়ার মুখ ভয়ে শুকিয়ে গেল। এখুনি 
অন্ধকার এসে সমস্ত বনভূমি আচ্ছন্ন ক'রে ফেল্বে-_-তখন সে 
কি কৰুবে ! ক 

একটা আশ্রয়ের জন্য মহুয়া ব্যাকুল হ'য়ে উঠলো ৷ 


১৪ পূৰ্বববঙ্গের রূপকথা 


কিন্তু কোথায় আশ্রয়? পাগলের মত সে গভীর থেকে 
গভীরতর অরণ্যের মধ্যে ঢুক্তে লাগলে| ৷ ধীরে ধীরে সন্ধ্যার 
ছায়া ঘনিয়ে আস্ছে অরণ্যের অভ্যন্তরে, বৃক্ষলতার ফাঁকে কাকে । 

মহুয়ার বুক টিপটিপ কর্তে লাগলো । সে আরো দ্রুত 
ঢুকতে লাগল অরণ্যের মধ্যে । এমন সময় যেন ভগবান তার 
প্রতি মুখ তুলে চাইলেন ৷ 

"সেই বনের মধ্যে সে একটা ভাঙ্গা মন্দির দেখতে পেলে ৷ 

তাড়াতাড়ি সেই মন্দিরের মধ্যে ঢুকে মহুয়া দরজাটা বন্ধ 
করে দিলে। তারপর ক্লান্ত হ'য়ে সে সেখানে শুয়ে পড়লো ৷ 
কিন্তু পা ছড়াতেই সে চম্‌কে উঠলো! কি যেন একট! জিনিষ 
তার পায়ে ঠেকুলো--উঠে বসে যা দেখলে তাতে তার দেহ 
হিম হ'য়ে গেল ! 

পায়ের কাছে পড়ে আছে একটা মৃতদেহ--এবং সেটা 
নদেরটাদের ! 

মহুয়| ডুকরে কেঁদে উঠলে! এবং *পাগলিনীর মত ধুলোয় 
গড়াগড়ি দিতে লাগলো ৷ কিছুক্ষণ পরে আপনা আপনি তার 
কান্না থেমে গেল। সে ভাবতে লাগল কেমন ক'রে মৃতদেহটা 
এখানে এলো--কে আন্লে তাকে ? 

এমন সময় ঠক্‌ ঠক্‌ ক'রে দরজায় শব্দ হ'লো ৷ 

মহুয়া চম্‌কে উঠলো । আতঙ্কে তার সারাদেহ রোমাঞ্চিত 
হ'য়ে উঠলো ! ৷ 

বজগভ্ভীরৱকণ্ঠে কে বল্লে, “দরজা খোল--কোন ভয় নেই ৷” 


মহুয়। 3 


কম্পিতপদে ও শঙ্কিতবক্ষে মহুয়া গিয়ে দরজা খুলে দিলে । 
সাম্নে এক জটাজুটলম্বী দীর্ঘদেহ সন্নাসীকে দেখে ভয়ে 


সে আড়ষ্ট হ'য়ে রইল-_-তার মুখ দিয়ে আর কোন কথা 
বেরুল না। 
সন্ন্যাসী বল্লেন, “কে তুই ?” 


১৬ পূৰ্বববঙ্গের রূপকথা 


ছিন্নলতার মত তার পায়ে লুটিয়ে পড়ে মহুয়া কীদূতে 
লাগল এবং একে একে সব কথা তাকে খুলে বল্লে । 

সন্ন্যাসী বল্লেন, “কোন ভয় নেই--তোমার স্বামীকে আমিই 
জল থেকে তুলে এনে এখানে রেখেছি ৷ সে এখনো মরেনি__ 
অচৈতন্য হ’য়ে পড়ে আছে!” 

“মরেনি ! তবে কি আবার বাঁচতে পারে ?” মহুয়া কাদতে 
কীদ্‌তে প্রশ্ন কর্লে। 

সন্ন্যাসী বল্লেন, “পারে । কিন্তু তাকে বাঁচালে তুমি আমায় 
কি পুরস্কার দেবে?” 

মহুয়া বল্লে, “আমার স্বামীর জীবন পেলে আপনি যা 
চাইবেন তাই দেবো 1” 

সন্ন্যাসী তখন বন থেকে একটা গাছের পাতা তুলে এনে 
মহুয়ার হাতে দিয়ে বল্লেন, “যাও, নদী থেকে নিঃশ্বাস বন্ধ 
ক'রে এই পাতায় ক'রে জল নিয়ে এসো ৷” 

মহুয়| তৎক্ষণাৎ পাতায় ক'রে জল নিয়ে এলো ৷ সন্ন্যাসী কি 
মন্ত পড়ে তাকে সেই জলটা নদেরটাদের মুখে ঢেলে দিতে বল্লেন। 

মহুয়া তাড়াতাড়ি নদেরটাদের মুখটা ফাক ক'রে জল 
ঢেলে দিল ৷ সঙ্গে সঙ্গে নদেরটাদ চোখ মেলে চাইল । আনন্দে 


মহুয়ার সৰ্ব্বশরীর রোমাঞ্চিত হ'য়ে উঠলো । গভীর শ্রদ্ধাভরে 


সে সন্ন্যাসীর পায়ের ধুলো নিয়ে মাথায় দিলে ৷ 
সন্ন্যাসী কোন কথা না ব'লে বনের মধ্যে অদৃশ্য হ'য়ে 
গেলেন । ঠা | 


সহা SEE 


মহুয়৷ ১৭ 


এইভাবে আরো তিন-চার দিন কেটে গেল। মহুয়ার 
সেবায় ক্রমশঃই নদেরটাদ সুস্থ হয়ে উঠতে লাগলো ৷ 

হঠাৎ আবার একদিন ভোরে সন্ন্যাসী সেখানে এসে হাজির 
হ'লেন। 

মহুয়া ছুটে গিয়ে তাকে নমস্কার কর্লে। তখন সন্ন্যাসী 
মহুয়াকে বল্লেন তার সঙ্গে আস্তে । 

মহুয়া কোন কথা না ব'লে তার পিছু পিছু চল্তে লাগলো ৷ 
ক্রমশঃ গভীর থেকে গভীরতর জঙ্গলের মধ্যে তারা ঢুক্‌তে 
_ লাগলো ৷ শেষে এক জায়গায় হঠাৎ থম্‌কে দাড়িয়ে সন্ন্যাসী 
বল্লেন, “মনে আছে তুমি প্রতিজ্ঞ করেছিলে আমি যা চাইবো 
তাই দেবে!” 

_ এ্যা আছে এবং চিরদিন থাকৃবে। আদেশ করুন কি 
কর্তে হবে |” 

তখন সন্ন্যাসী তার কানের কাছে মুখ নিয়ে গিয়ে বল্লেন, 
“তোমার রূপ দেখে আমি মুগ্ধ ।হয়েছি-_আমি তোমায় বিয়ে 
কর্তে চাই !” 

তাড়াতাড়ি মহুয়া দুই কানে হাতচাপা দিয়ে বল্লে, “ছিঃ 
ছিঃ, ও-কথা শুন্লে যে পাপ হয়_ স্ত্রীলোকের এক স্বামী থাক্‌তে 
ত অন্য বিবাহ হয় না। আপনি এ ছাড়া অন্য কিছু আমায় 
আদেশ করুন ৷” 

রাগে সন্ন্যাসীর চোখ দুটো জলে উঠলো ৷ দৃঢ় অথচ 
গম্ভীর কণে তিনি বল্লেন, “মাত্র দু'দিন সময় দিলুম-_এর মধ্যে 


গং 


১৮ পুর্বববঙ্গের রূপকথ। 
ভেবে আমার কথার উত্তর দেওয়া চাই। এ ছাড়া অন্য কিছু 
আমি তোমার কাছ থেকে চাই ন| ৷” 


চিন্তিতমুখে মহুয়া ফিরে এলো মন্দিরে । সমস্ত দিন ধরে 
সে ভাবতে লাগল কি ক'রে রক্ষা পাওয়া বায় এই সন্ন্যাসীর 
হাত থেকে ৷ 

শেষে তার মাথায় একটা মতলব এল। সেইদিন গভীর 
রাত্রে সে নদেরটাদের রুগ্ন দেহটাকে কাধে ফেলে চুপিচুপি 
পালিয়ে গেল সেই বন ছেড়ে ৷ 

দু'পা কারে যায়, আবার পিছন কিরে তাকায়__-এইভাবে 
মহুয়া চল্তে লাগল ভয়ে ভয়ে। কি জানি যদি সেই সন্ন্যাসীর 
সঙ্গে কোথাও দেখা হয়ে যায়! 

অনাহারে, অনিদ্রায়, দশদিন ধারে ক্রমাগত চল্তে চল্‌তে 
শেষে তারা একটা খুব নির্জন স্থানে এসে পৌছলে| ৷ 

চারিদিকে পাহাড়-ঘেরা অতি নিৰ্জ্জন স্থানটি ৷ 


প্রচুর ফল- 
ফুলের গাছ-_-তারই মধ্যে তারা লুকিয়ে রইলো । 
দখতে দেখতে গাছের ফল খেয়ে এবং বনের মধ্যে 


ছুটোছুটি ক'রে নদেরটাদের দেহ সম্পূর্ণ সুস্থ হ'য়ে উঠলো । 
মহুয়ার সঙ্গে লুকোচুরি খেলে, গাছে গাছে ওঠানামা করে, 
ফুল নিয়ে কাড়াকাড়ি ক'রে তারা ছ'জনে মনের সুখে দিন 
কাটাতে লাগল সেই বনের মধ্যে। 

এইভাবে ছ'মাস কেটে গেল। 


মনত ১৯ 


এইবার নদেরঠাদ মহুয়াকে নিয়ে দেশে ফিরে যাবেন স্থির 
কর্লেন। 


এমন সময় একদিন ই বনে হঠাৎ একট! বেদের বাঁশী 
বেজে উঠলে| । ভয়ে মহুয়ার মুখ কালী হ'য়ে গেল। 
এ যে হুমূড়ো সর্দারের বাঁশী! 


পূৰ্বববঙ্গের রূপকথা 


ই স্থান ছেড়ে। মহুয়া আর নদেরটাঁদ লুকিয়ে 
ধ্য দিয়ে চল্তে লাগলো । 


NL ৰ 
কিন্তু হায় ! বেশীদুর আর তাদের যেতে হ'লো না। 


/ 


NO জৰ দিতে 


নহুর! ৰণ ০১২ 

হুম্ড়ো সর্দার তার দলবল নিয়ে সেখানে ুকিয়েছিল ), | 
চারিদিক থেকে তারা একেবারে ঘিরে ফেল্লে তাদের 

মহুয়া মাথা নীচু ক'রে দাড়িয়ে রইল | 

একখানা বিষ-মাখানো ছোরা হাতে ক'রে হুম্ডো সৰ্দ্দার 
এগিয়ে এলো এবং মহুয়ার হাতে সেখানা গুঁজে দিয়ে বল্লে, 
“এখনো সময় আছে--যদি ভাল চাস্‌ ত এই ছোরাখানা 
নদেরটাদের বুকে বসিয়ে দে। আমি সুজনের সঙ্গে তোর বিয়ে 
দেবো_ কোন চিন্তা নেই। সন আমার শিশ্ত-_আমার স্বজাতি 
ও স্বগোত্ৰ ৷” 

মহুয়া কোন কথা না৷ ব'লে ছোরাখানা হুম্ডোর হাত থেকে 
নিলে এবং চক্ষের নিমেষে নিজের বুকে বসিয়ে দিয়ে বল্লে”_ 
“মহুয়া একজন ছাড়া দ্বিতীয় 'কোন পুরুষকে স্বামী বল্তে পার্বে 
না--তার চেয়ে মৃত্যু তার শ্রেয়ঃ ৷” 

সঙ্গে সঙ্গে মহুয়ার কথা*এড়িয়ে এলো এবং তার সারা দেহ 
কঠিন ও হিম হ'য়ে গেল ৷ 

তখন হুম্ড়ো সর্দারের সমস্ত রোষ গিয়ে পড়লো নদেরটাদের 
ওপর ৷ 

তারা সকলে মিলে তখন নদেরচাদকে ঘিরে সেইখানে 
হি মেরে ফেল্লে। 


1 সার 
Vem a যায 


কাজলবেখা 


ভাটিয়ালগ্রামে ছিল এক সদাগর।৷, সাধু ধনেশ্বর তার নাম৷ 
ডিঙি ভ'রে জিনিসপন্তর নিয়ে সে ব্যবস| করতে যেতো! 
দেশ-দেশাস্তরে ৷ মা-লক্ষ্মী তার প্রতি প্রসন্ন হ'লেন। দেখতে 
দেখতে তার ঘর ভ'রে উঠলো ধনদৌলতে ৷ চক্মিলানো বাড়ী, 
হাতী, ঘোড়া, লোকজন, হীরেমুক্তো, সোনারূপো কত যে হ’লো 
তার হিসাব নিকাশ নেই ৷ 

এক ছেলে আর এক মেয়ে নিয়ে সদাগর মনের সুখে থাকে। 

মেয়েটি বড়-_নাম তার কাজলরেখা। ফুটন্ত পন্নফুলের মত 
তাকে দেখতে। যে দেখে সেই “হা” ক'রে চেয়ে থাকে তার 
মুখের দিকে। রূপ যেন উথলে পড়ছে তার দেহ থেকে । 

ছেলেটির বয়স চার বছর-_নাম রত্বেশবর। সোনার মত তার 
দেহের রঙ-_টাদের মত তার মুখ । 

মা-লক্ষ্মীর কৃপায় ধনেশ্বরের কোন অভাব নেই--কোন দুঃখ 
নেই। ধূলিমুঠি ধর্লে, কড়িমুঠি হ’য়ে যায় ৷ যেদিকে তাকায় 
সেদিক-ই পূৰ্ণ-ধনদৌলতে ৷ 


কিন্তু ধার কৃপায় এত এশ্বধ্য, এত সুখ তাঁকে ভুলে গেল 
সদাগর একেবারে | বন্ধু-বান্ধব নিয়ে আমোদ-উৎসবে মত্ত 
হ'লো। কুসংসর্গে পড়ে নেশা, ভাঙ, জুয়া প্রভৃতি অনেক রকম 
বদ অভ্যাস ধরুলে। 


কাজলরেখ। ২৩ 


ব্যবসা-বাণিজ্য চুলোর গেল। সেদিকে আর ভুলেও সে 
দৃষ্টিপাত করে না। অনাচার যেখানে মালক্ষ্মী সেখানে থাকৃতে 
পারেন না। তাই একদিন রাগ ক'রে তিনি সদাগরকে ছেড়ে 
চলে গেলেন । 

বছর ঘুরতে না ঘুবুতে সদাগর একেবারে সব হারিয়ে 
পথের ভিখিরী হ'য়ে গেল ৷ 

হাতীঘোড়া, লোকজন, ধনদৌলত-_সব যেন দেখতে দেখতে 
কপুরের মত কোথায় উবে গেল। k 

এদিকে কাজলরেখার বিয়ের সময় উপস্থিত হ’লে|। কিন্তু 
বর আর মেলে না। জুয়াড়ীর মেয়েকে কেউ বিয়ে কর্‌তে 
রাজী হয় না। সাধু ধনেশ্বর তখন মাথায় হাত দিয়ে পড়লো! ! 
মেয়ের এগারো বছর বয়স পূর্ণ হ’লো, কি হবে! 

এমন সময় একদিন এক সন্যাসী এলেন সদাগরের বাড়ীতে ৷ 

সদাগর কেঁদে তার পায়ে লুটিয়ে পড়লো । 

সন্ন্যাসী একটি শুকপাখী ও একটি বনুমূল্য পাথরের আংটি 
তার হাতে দিয়ে বল্লেন, “এই পাখীটি ধৰ্ম্মমতী শুক। তুমি 
যদি এর কথামত কাজ করো, তাহ'লে তোমার আর কোন 
অভাব থাকৃবে না। আবার সমস্ত হারানো সম্পত্তি ফিরে 
পাবে ৷) 

সদাগর আনন্দে গদগদ হ'য়ে সন্ন্যাসীর পায়ের ধুলো নিয়ে 
মাথায় দিলে। 

সন্ন্যাসী তাকে আশীর্বাদ ক'রে বিদায় নিলেন। 


২৪ পুর্ব্ববঙ্গের রূপকথা 


একদিন সদাগর ধৰ্ম্মমতী শুককে বল্লে, “ওগো পাখী, আমায় 
বলে দাও, কি করলে আমার দুঃখ ঘুচবে? হাতীঘোড়া, 
অট্টালিকা, দাঁসদাসী, ধনদৌলত--একদিন আমার সব ছিল 
কিন্তু আজ ভাগ্যের দোষে সর হারিয়ে আমি পথের জিখিবী 
হয়েছি। এক ছেলে, এক মেয়ে--তাও বাছাদের পেট ভরে 
খেতে দিতে পারি না” এই কথা ঝলে সদাগর কাদতে 
লাঁগলে| ৷, 

গুকপাখী বল্লে, “যা গিয়েছে তা গিয়েছে, তার জন্যে ঘরের 
কোণে বসে শুধু মেয়েদের মত কীদ্‌লে কি হবে! তুমি পুরুষ, 
তোমার দেহে বল আছে, এখনো খাটবার শক্তি রয়েছে। 
ওঠো, জাগো, আবার লেগে যাও বাণিজ্যে। বা হারিয়েছ 
আবার সব ফিরে আস্বে !” 

সদাগর বল্লে, “কিন্তু কি নিয়ে বাণিজ্য করবো? আমার 
যে কিছু নেই৷” j 

শুকপাধী বল্লে, “তোমার হাতে যে আংটি রয়েছে ওইটে ! 
নিয়ে গিয়ে বাজারে বিক্রী করো ; তাহ’লেই অনেক টাকা পাবে ৷ 
ওই টাকাতে তোমার ভাঙা নৌকো! মেরামত ক'রে নিয়ে সোজা ৰ 
পুববদেশেতে চ'লে যাও ' দেখবে সেখানে বাণিজ্য ক'রে এক * 
বছরে যা রোজগার কর্বে বারো বছর ধরেও তা খেয়ে ফুরোতে 
পার্বে না |” 

এই কথা শুনে ধনেশ্বরের বুকে যেন বল এলো। সে আর 
এক মূহুর্ত দেরী না ক'রে চালে গেল শহরে। সেখানে আংটটা 


| 


কা।জলরেখ। ২৫ 


বিক্রী ক'রে অনেক টাকা পেলে। তারপর ভাঙা নৌকোটা 
মেরামত ক'রে নিয়ে চল্লো পুবদেশে | 


এইভাবে বাণিজ্য ক'রে অল্পদিনের মধ্যেই সাধু ধনেশ্বর 
আবার প্রচুর অর্থ উপাৰ্জ্জন কর্লে। 

দেখতে দেখতে আবার ধনদৌলত উপচে পড়লো তার ঘরে। 
হাতীঘোড়া, লোকলস্কর, বাড়ীঘর আবার তার সব হ'লো। 
আবার সুখ, আবার শান্তি, আবার লক্ষ্মী এলো ঘরে ! 


২৬ পূর্ববঙ্গের দূপকথ। 


অভাব ঘুচলে| | এইবার সদাগরের মনে জাগল কাজলরেখার 
বিয়ের চিন্তা ৷ 

তখন আবার একদিন ধনেশ্বর শুকপাখীকে জিজ্ঞাসা কর্লে, 
“ওগো! পাখী, বলো আমার মেয়ের কবে বিয়ে হবে? সে যে 
এগারো পেরিয়ে বারোয় পড়লো । অথচ বিয়ের কোন কিছুই 
এখনো স্থির হ’লো না।” ৰ 

শুকপাখী বল্‌লে, “সদাগর, তোমার সব দুঃখ দূর হ’য়েছে 
কিন্তু এ দুঃখ দূর হ'তে এখনো’ অনেক দেরী। কাজলরেখার 
বিয়ে হবে এক মরা স্বামীর সঙ্গে, তাই তাকে আর ঘরে ন| রেখে 
এখুনি বনবাস দিয়ে এসো ৷” 

এই নিষ্ঠুর কথা শুনে সদাগর ভেউ ভেউ ক'রে কাদ্‌তে 
লাগলো । “একমাত্র মেয়ে, এমন সোনার প্রতিমা--তাকে 
বিসজ্জন দিতে হবে। বাপ হ'য়ে কেমন ক'রে প্রাণ ধরে মরা 
স্বামীর সঙ্গে তার বিয়ে দেবো !, এই ব'লে সে অনুশোচনা 
কর্তে লাগলো । 

শুকপাখীর কথা মিথ্যা হবার নয়। তাই ঘাটে ডিঙি 
সাজিয়ে একদিন সদাগর কাজলরেখাকে বল্লে, “চলো মা, আজ 
আমরা বাপ-বেটীতে বাণিজ্য কর্তে যাই ৷” 


কাজলরেখা এর আগে বহুবার পিতার সঙ্গে বহুস্থানে গিয়েছিল। 
তাই সরলমনে সেজে গুজে সে বাপের সঙ্গে রওনা হ'লো। 
পালে হাওয়া লেগে ডিঙি দুট্‌লে| শন্‌ শন্‌ ক'রে। 


বহুদূর 
যাবার পর নৌকোটা গিয়ে ভিড়লে! একটা জঙ্গলের ধারে। 


কাজলবেখা ২৭ 


ধনেশ্বর কন্যাকে নিয়ে সেই জঙ্গলের ধারে ঢুকলো । পথ 
আর ফুরোয় না__চলেছে ত চলেছে । আগে বাপ আর পেছনে 
মেয়ে | 

গভীর অরণ্য ! কোথাও কোন লোকজনের চিহ্ন নেই-- 
এমন কি পণ্ডপক্ষীর ডাক পর্য্যন্ত শোনা যায় ন৷ ৷ কাজলরেখার 
বুকটা হঠাৎ কেঁপে উঠলো ! এ কোথায় তার বাবা তাকে 
নিয়ে যাচ্ছে! ভয়ে কীদ কীদ হ'য়ে সে বল্লে, “বাবা, আমরা 
কোথায় যাচ্ছি? এই বনের মধ্যে তুমি কি বাণিজ্য কর্বে বাবা ?” 

সদাগর কন্যার কথার কি উত্তর দেবে বুঝতে না পেরে 
শুধু বার ছুই ঢোক গিল্লে। তার কণ্ঠ শুদ্ধ হায়ে এসেছিল, 
চোখে জল ছলছল কর্ছিল। 

কাজলরেখা বল্‌লে, “বাবা, চলে চলো এখান থেকে_ আমার 
বড় ভয় করছে!” 

মায়ের কথা, ভাইয়ের কথা, বাড়ীর কথা মনে পড়ে তার 
চোখে জল এসে পড়লো ৷ 

ধনেশ্বর বল্লে, “এই যে মা, এসে পড়েছি_আর বেশী 
দুর নেই ৷” 

কিছুদূর গিয়েই তারা -দেখতে পেলে সামনে একটা ভাঙা 
মন্দির__তার কবাট বন্ধ ভিতর থেকে। মন্দিরের সিঁড়িতে 
তখন তারা দু'জনেই ব’সে পড়লো 

এ্ৰীষ্মকাল--তায় ঠিক দুপুর ৷ আকাশ থেকে যেন অগ্নিৰৃষ্টি 
হচ্ছে। তৃষ্ণায় কাজলের বুকের ছাতি ফেটে যেতে লাগলো । 


২৮ ৃ ৰ পূৰ্ব্ববঙ্গের রূপকথ। 
ছেলেমানুষ-_এতটা পথ হেঁটে এসেছে, তার ওপর ক্ষিদে 
পেয়েছে খুব। এদিক-ওদিক চেয়ে কোথাও জল দেখতে না 
পেয়ে সে বল্লে, “বাবা, বড্ড তেষ্টা পেয়েছে--একটু জল 
খাবো ৷? 
মেয়েকে সেখানে বসিয়ে রেখে সদাগর জলের অন্বেষণে 
বনের মধ্যে ঢুকুলো। | 
কোথায় জল, কিছুই তার জানা নেই--তাই হাতড়াতে , 
হাতড়াতে এদিক-ওদিক ঘুরতে লাগলো । । 
বাপের ফির্তে দেরী হচ্ছে দেখে কীজলরেখা সিড়ি 
দিয়ে মন্দিরের ওপর উঠে চারিদিকে চেয়ে দেখতে লাগলো ৷ | 
ভিতর থেকে মন্দিরের দোর বন্ধ ছিল। 


কিন্তু যেই সে 
কবাটে হাত ঠেকিয়েছে অমনি সহসা দরজা খুলে গেল। 
কাজলরেখার গ্া-্টা ছম্ছম্‌ কারে উঠলো। সে তাড়াতাড়ি 
ঢুকে পড়লো মন্দিরের মধ্যে। কিন্তু আশ্চর্য্য! যেই সে ভিতরে 


টুকুলো অমনি হঠাৎ দ্বার রুদ্ধ হ'য়ে গেল ৷ 
কাজলরেখা অনেক ঠেলাঠেলি করলে, 

কিন্তু কিছুতেই পারলে না সেই বন্ধ কপাট দুটোকে খুল্তে। 
সদাগর জল নিয়ে ফিরে এলো । কিন্তু কাজলরেখা। কৈ? 


তখন সে সভয়ে চীৎকার ক'রে উঠলো, ‘কাজল, কাজল’ 
ব’লে। 


অনেক চেষ্টা কর্লে 


মন্দিরের মধো থেকে কাজলরেখা সাড়া দিলে । 


সদাগর 
বললে, “জল এনেছি, খাবি আয় ৷” 


কাজলরেখ। 


কাজলরেখা কীদৃতে লাগল-_বল্লে, “বাবা, আমি অনেক 
চেষ্টা কর্লুম কিন্তু কিছুতেই দরজাটা খুলতে পার্লুম না_ 
তুমি শীগ্‌গির খুলে দাও ৷” 

সদাগর জান্তো না যে মন্দিরের মধ্যে কাজলরেখা বন্দিনী । 
তাই সে তৎক্ষণাৎ ছুটে গিয়ে দরজায় ধাকা৷ মার্তে লাগল 
কিন্তু দরজা'যেমন বন্ধ তেমনিই রইল । তখন সদাগর দরজা 
ভাঙবার চেষ্টা কর্লে কিন্ত তবুও খুল্‌লো না। 

তখন মেয়েকে ডেকে সদাগর বল্লেঃ “মা কাজল, তুমি 
কি ঘরের মধ্যে আর কিছু দেখতে পাচ্ছো ?” 

কাজলরেখা ঘরের মধ্যে চোখ বুলিয়ে দেখতে দেখতে 
হঠাৎ চীৎকার ক'রে উঠলো, “বাবা, আমার বড় ভয় কর্ছে ! 
তুমি শীগগির এসে! । এখানে একটা মড়া পড়ে আছে, তার 
সৰ্ব্বাঙ্গে ছুঁচ বেঁধা। আর তার মাথার কাছে একটা পিদিম 
জবল্ছে টিপ টিপ ক'রে ।” 

সদাগর তখন বল্লে, “ও মড়া নয় মা, ও তোর স্বামী ৷ 

ওকে দেখে ভয় করিস্নি। তোর কপালে দুঃখ আছে তা 

আমি কি কর্বো বল্‌? শুকপাখীর কথাই হাতে হাতে 
ফল্লো 1” | 

এই ব'লে সে আবার বল্লে, “ঈশ্বরের ইচ্ছা নয় যে জীবিত 
স্বামীর সঙ্গে তোর বিয়ে হয়। তাই ওই মৃত যুবকটির 
আজ তোর বিয়ে হলো ৷ স্বর্য্য, চন্দ্র, বনের দেবতাকে 
ক'রে আমি আজ ওর-ই হাতে তোকে সমর্পণ ক'রে 


৩০ পূৰ্ব্ববঙ্গের বূপকথ। 
মত বিদায় নিচ্ছি। যদি একমনে, একপ্রাণে তাকে স্বামী 
বালে গ্রহণ কর্তে পারিস্‌ ত নিশ্চয়ই একদিন ভগবান মুখ 
ভুলে চাইবেন__ওই মরা স্বামীই আবার বেঁচে উঠবে । আমার 
কথা মিথ্যে হবে না। এ তোর পিতার আশীবরাদ 1” 

এই বল্তে বল্তে বাপও যত কাদৃতে লাগলো মেয়েও 
তত কীদৃতে লাগলো। দু'জনের কেউ কারো মুখ দেখতে 
পেলে ন| ৷ শুধু একজন ভগ্নহৃদয়ে বাড়ী ফিরে গেল। আর 
একজন একাকিনী বন্দিনী হ'য়ে রইল সেই ভগ্নমন্দিরে ৷ 


মৃত যুবকটির মাথার কাছে ব’সে বসে কাজলরেখা কাদতে 
লাগল। চোখের জলে তার বুক ভেসে গেল, তবু সে কান্না 
থামে না 

এইভাবে বহুক্ষণ কেটে যাবার পর হঠাৎ দরজায় একটা 
শব্দ হ'লো। 

কাজলরেখা চমকে উঠেই দেখলে দ্বার উন্মুক্ত এবং দীর্ঘ 
জটাজুটধারী এক সন্ন্যাসী সেখানে দাড়িয়ে আছেন । 

যে বন্ধ দুয়ার খোল্বার জন্য তারা বাপ-বেটীতে কত মাথ৷ 
খোড়াখুঁড়ি করেছে কেবলমাত্র সন্গ্যাসীর করস্পর্শে তা খুলে 
গেল! 

কাজলরেখা ভাবলে নিশ্চয়ই সন্ন্যাসী কোন যাছুবিদ্ধা 


জানেন। ইচ্ছা কর্লে হয়ত এখুনি তার মরাস্বামীকে বাঁচিয়ে 
দিতে পারেন ৷ 


কাজলরেখ৷ ৩১ 


তাই সে কাদতে কীদৃতে তার পায়ে লুটিয়ে পড়লো এবং 
মরাস্বামীকে বাঁচিয়ে দেবার জন্য অনেক অনুনয়-বিনয় কর্তে 
লাগলো। 

সন্ন্যাসী তার প্রতি প্রসন্ন হ’লেন । 

তারপর পায়ের ওপর থেকে তার মাথাটা ধীরে ধীরে তুলে 
দিয়ে বল্লেন, “মা, তুই কীদিস্‌ নি--তোর কোন ভয় নেই। 
এই মৃত যুবকটি এক রাজপুদ্তুর-আমি তাকে এখানে 
এনেছি ৷ ওর দেহ থেকে আগে একটা একটা কারে সব 
ছুঁচণ্ডলে| তুই তুলে ফেল্‌। তারপর স্নান ক'রে এসে শুধু 
চোখের পাত৷ ছু'টো খুলে, আমি এই যে গাছের পাতা দিয়ে 
যাচ্ছি তার রস ঢেলে দিস্‌, তাহলেই আবার সে বেঁচে 
উঠবে। 

কিন্তু একটা কথা তোকে সাবধান ক'রে দিই--তোৱর 
কপালে অনেক দুঃখ আছে--কাজেই তাড়াতাড়ি সেটা খণ্ডনের 
চেষ্টা করিস্‌ না। যতদিন না আবার শুকপাখী অনুমতি 
দেবে ততদিন তুই স্বামীর কাছে নিজের পরিচয় দিবি না। 
যত ছুঃখেই পড়না কেন কখনো তাকে জান্তে দিবি না যে 
তুই তার স্ত্রী! আর যদি এই কথা অবহেলা ক'রে নিজের 
পরিচয় দিস্‌, তবে যেদিন তাকে বল্বি সেইদিন-ই তুই বিধবা 
হবি, স্মরণ থাকে যেন ৷” ৰ 

এই কথা ব'লে কতকগুলো গাছের পাতা কাজলরেখার 
হাতে দিয়ে সন্ন্যাসী চ'লে গেলেন ৷ হু 


৩২ পুর্ব্ববন্গের রূপকথ। 
সন্যাসীর কথামত কাঁজলরেখা একটি একটি ক'রে ছু'চ 
তুল্তে লাগলো! মৃত কুমারের দেহ থেকে ৷ 
সাতদিন, সাতরাত কেটে গেল। এক ফোটা জল ব| 


একটু কিছু সে মুখে দিলে না। কিংবা ঘর ছেড়ে একবারও 
বাইরে বেরুল না। 


আটদিনের দিন সকালে সে কেবল স্নান করবার জন্য 
একটা পুকুরে গিয়ে নামলো ৷ 
কিন্তু যেই কাজলরেখা জলে পা ডুবিয়েছে অমনি দেখলে 


একটা লোক সেই দিকে আস্ছে, আর তার পিছনে একটি 
তেরো-চোদা বছরের কুমারী মেয়ে ৷ 


‘এই বিজন বনে লোক কোথা থেকে এলো! সে একটু 
আশ্চর্য্য হ'য়ে ভাবতে লাগলো ৷ 


ইতিমধ্যে লোকটা তার কাছে এসে বললে, « 
ঝি রাখবে ?” 

তাদের বেশভুষা দেখেই বোধ হচ্ছিল তারা খুব গরীব 
এবং নীচুঘরের লোক৷ 

কাজলরেখা জিগ্যেস্‌ কর্লে, “এই মেয়েটি তোমার কে ?” 

লোকটি কাতরস্বরে বল্লে, “এটি আমার মেয়ে- পেটের 
দায়ে বিক্রী করতে এসেছি মা! কত গ্রামে গ্রামে ঘুরুলুম 
কিন্তু কেন্বার মত একজনও লোক পেলুম না। শেষে এক 
সন্ন্যাসী বালে দিলেন,এই বনের মধ্যে একজন রাজকুমারী 
আছে তার কাছে যাও, সে ঝি রাখতে পারে। তাই খুঁজতে 


মা, একটা 


কাজলরেখা তত 


খুঁজতে এই দিকে আস্ছি। তোমায় দেখে মনে হচ্ছে, তুমিই 
সেই রাজকুমারী, _নেৰে মা আমার মেয়েটাকে ?” 

কাজলরেখার চোখে জল ভ'রে এলো ৷ এক বাপ মেয়েকে 
দিয়ে গেছে বনবাস আর এক বাপ পেটের দায়ে বিক্রী কর্তে 
বেরিয়েছে মেয়েকে! কি নিষ্ঠুর! কি হৃদয়হীন! 

সেই হতভাগিনী মেয়েটির কথা ভেবে তার বুক ফেটে গেল। 
কৌন কথা না ব'লে হাত থেকে একগাছা সোনার কাকন খুলে 
দিয়ে কাজলরেখা তাকে কিনে নিলে। ছুঃখিনী কাজলরেখার 
দুঃখের দোসর হলো ! সে তার নাম রাখলে কীকনদাসী | 

কাজলরেখা তখন মেয়েটিকে সেই ভাঙা মন্দিরটা দেখিয়ে 
বল্লে, “তুমি ওর ভিতরে গিয়ে বিশ্রাম করে,--আমি স্নান 
ক'রে যাচ্ছি ।” 

মেয়েটি ধীরে ধীরে মন্দিরের দিকে যেতে লাগল। তখন 
কাজলরেখা তাকে পিছন থেকে ডেকে বল্লে, “হ্যা দ্যাখো, 
আর একটা কথা বল্তে ভুলে গেছি। মন্দিরের মধ্যে একটা 
মৃতদেহ পড়ে আছে, তাকে দেখে তুমি যেন ভয় পেয়ো ন|। 
বরং তার মাথার কাছে কতকগুলো গাছের- পাতা আছে-- 
সেগুলোকে তুমি ততক্ষণ নিঙ্‌ড়ে রস কারে রাখ । আমি গিয়ে 
তার চোখের ছুঁচ ছুটো তুলে ছু'ফোটা রস দু'চোখে ঢেলে 


- দিলেই সে বেঁচে উঠবে ৷” 


এই কথা বলার সঙ্গে সঙ্গে কাজলরেখার বাঁ-চোখট! 
নেচে উঠলো । অমঙ্গলের আশঙ্কায় কাপতে লাগল তার বুকটা ৷ 


৩ 


৩৪ পূর্ববঙ্গের বপকথ! 
"এদিকে মেয়েটি কর্লে কি--মন্দিৰের মধ্যে ঢুকে তাড়াতাড়ি 
সেই পাতাগুলো বাট্‌লে এবং মৃতদেহের দু'চোখ থেকে উচ 
দু’টে| খুলে ফেলে সেই রস ঢেলে দিলে ৷ 
মৃতদেহ তৎক্ষণাৎ জীবিত হ'য়ে উঠলে৷ ৷ 


৷ 


এমন সময় সন ক'রে কাজলরেখা সেখানে ফিরে 


এলে. 
সুন্দর দিব্যকান্তি রাজকুমারকে দেখে মেয়েটি বল্লে, 
১ আমায় বিয়ে করো ৷” 


Lf DTT TOTS লা স্পা গা লা স্যার... 

কাজলট্রেখ। ৩৫ 


রাজকুমার বল্লে, “তুমি আমার জীবন দিয়েছো ৷ আমি 
বৰ্ম্মসাক্ষী ক'ৰে প্রতিজ্ঞা কর্ছি তোমায় বিয়ে করবো । আজ 
থেকে তুমি আ্মামার ধৰ্ম্মপত্নী--গৃহলক্ষ্মী 1? 

মা-বাপ, আত্মীয়-স্বজন--এমন কি বংশের কথা পর্যন্ত 
রাজকুমার কীকনদাসীকে জিজ্ঞাসা কর্লে না। শুধু তার 
প্রাণদাত্রী ব'লে তাকে বিয়ে কর্বার প্রতিজ্ঞা কর্লে । 

_ এমন সময় স্নান ক'রে কাভলরেখা সেখানে ফিরে এলো 
এবং মন্দিরে ঢুক্‌তে গিয়েই চমকে উঠলো ! দেখলে তার স্বামী 
বেঁচে উঠেছে । 

কাজলরেখার অসাধারণ রূপ দেখে রাজপুত্র যুঞ্ধ হ'য়ে গেল ৷ 

রাজকুমারের এ রকম অবস্থা দেখে নকলরাণী কীকনদাসী 
ভয় পেয়ে তাড়াতাড়ি বলে উঠলে৷--“ও অন্য কেউ নয়, ও 
আমাদের বি-_ওর নাম কাজলরেখা।” 

আসলরাণী কাজলরেখার কাছ থেকে কোন জবাব না পেয়ে 
রাজপুত্র তাকে দাসী ব’লেই মেনে নিলো । 

এদিকে দেবতার বরে রাজকুমারের একে একে সমস্ত কথা 
মনে পড়তে লাগল। কোথায় তাদের দেশকে তাঁর বাপ, 
কে তার মা, কেনই বা সে এখন এখানে_-সব মনে পড়ে 
গেল। | 

তখন রাজকুমার আর কালবিলম্ব না ক'রে রাণীকে ও দাসীকে 
নিয়ে নিজ রাজ্যে ফিরে গেল। বাপ-মার সঙ্গে সাক্ষাৎ ক'রে 
তাদের প্রণাম করলে! এবং একে একে সমস্ত ঘটনা বল্তে 


৩৬ পুর্ববজের বপকথা 


লাগল। বাপ-মা তখন তাদের হারানিধিকে পেয়ে খুব আনন্দ 
কর্তে লাগল এবং রাজ্যে খুব ধুমধাম পণড়ে গেল। 

এর কিছুদিন পরে বাপ-মা মারা গেলে রাজপুত্র নিজেই রাজা 
হলো তখন নকলরাণী কীকনদাসীর কথামত কাজলরেখা সব 
কাজ কর্‌তে থাকে। বাসন মাজে, ঘর বীট দেয়, জল তোলে, 
দিনরাত নকলরাদীর সেবা-শুশ্রীধা করে। কিন্তু এত করেও 
সে তার মন পায় না। নকলরাণী তাকে দু’চক্ষে দেখতে পারে 
না। অনবরত গালমন্দ দেয় এবং পাছে কাজলরেখা তার পরিচয় 
দিয়ে ফেলে এই ভয়ে সদাসবর্বদা সে চোখে চোখে রাখতো 
কাজলরেখাকে। 

কিন্তু রাজকুমারের মনে ক্রমশঃই সন্দেহ বাড়তে লাগল ৷ 
যতই সে কাজলরেখাকে দেখতে লাগল, ততই তার চালচলন, 
ভাবভঙ্গী, কথাবার্তা এবং সকলের ওপর তার অনন্যসাধারণ রূপ 
দেখে মনে হ'তে লাগল, কিছুতেই সে দাসী হ'তে পারে না। 
নিশ্চয়ই কোন ভদ্রঘরের মেয়ে পরিচয় গোপন ক'রে আছে । 

রাজকুমার নানারকম ক'রে ঘুরিয়ে ফিরিয়ে কাজলরেখাকে 
জিজ্ঞাসা করে তার পরিচয়, কিন্তু কিছুতেই সে তার সঠিক পরিচয় 
দেয় না। তখন সে ভেবে আকুল হয়, কে এই রহস্তাময়ী 
নারী? 

সন্ন্যাসী বলেছিলেন, স্বামীকে আত্ম-পরিচয় দিলেই জন্মের 
মত বিধবা হবে। এই কথাটি কাজলরেখার মনে জলন্ত অক্ষরে 


লেখা ছিল। তাই শত অনুরোধ সত্বেও সে রাজকুমারকে তার 


কাজলবৱরেখ৷ ৩৭ 


পরিচয় দিলে না। এইভাবে ছুঃখকষ্ট ভোগ কর্তে লাগল। 
এ-যে তার বরাতের লিখন, কে খণ্ডাবে ? 

এদিকে যত দিন যেতে লাগল নকলরাণীর স্বভাব-চরিত্রে 
রাজকুমার তত বিরক্ত হয়ে উঠলো ৷ হাজার হোক্‌, সে ত ছোট- 
ঘরের মেয়ে ! তার চালচলন, কথাবার্তা, আচার-ব্যবহার সবই 
যেন কেমন বিসদৃশ ঠেকতে লাগল! তার মধ্যে যেন কোন 
রুচি নেই, কোন শোভনতাবোধ নেই । রাজরাণীর সম্পূর্ণ 
অনুপযুক্ত ব'লে তাকে মনে হ'তে লাগলো! ৷ 

আর কাজলরেখার সব কাজই রাজপুত্রের ভাল লাগতে 
লাগল ৷ তার রূপে, গুণে সে এমন মুগ্ধ হ'য়ে গেল যে তার 
পরিচয় জানবার জন্য ছট্ফট্‌ করতে লাগল তার প্রাণ রাজ্য, 
রাজধানী, ধনদৌলত-_সবই তার শুন্য মনে হ'তে লাগলো । 
রাজপুত্র আহার করে না, নিদ্রা যায় না, রাজকার্ধ্যে মনোযোগ 
দিতে পারে না ৷ 

শেষে একদিন রাজকুমার বৃদ্ধ মন্ত্রীকে ডেকে বল্লে, “আমার 
মন বড় খারাপ-_মাস ছয়েকের জন্যে আমি দেশভ্রমণে যাবো ৷ 
ইতিমধ্যে কিন্ত তোমাকে একটি কাজ কর্তে হবে_যেমন ক'রে 
পারো এই দাসীর.পরিচয় সংগ্রহ করতে হবে ।” 

মন্ত্ৰী বল্লে, “যে আজ্ঞে, যথাসাধ্য চেষ্টা করবো ৷” 

রাজকুমার নকলরাণীর কাছে গিয়ে বল্লে, “আমি দেশভ্রমণে 
যাচ্ছি--তোমার জন্যে কি কি জিনিষ আন্তে হবে বলে৷ ৷” 

সে তাড়াতাড়ি একগাদা জিনিষের ফর্দ দিলে । বেতের বাক্স, 


৩৮ পূৰ্বববঙ্গের রূপকথা 
কুলো-ধুচুনী, তেঁতুল কাঠের ঢেঁকী, পিতলের নথ, কীসার মল 
এবং ওই রকমের আরো কত কি জিনিষ! 

রাজকুমার অবাক্‌ হ'য়ে গেল তার এই বিশ্রী পছন্দ দেখে ৷ 

তারপর সে গেল আসলরাণী কাজলরেখার কাছে। কাজল- 
রেখা তাকে বল্লে, “রাজকুমার, আমার কিছুই চাই না__আমার 
জন্যে কষ্ট ক'রে কোন জিনিষ আন্তে হবে না। আমি এখানে 
খুব সুখে আছি--কোন কিছুর অভাব নেই আমার ৷” 

রাজপুত্র বল্লে, “তা হবে না-__আমি তোমার কোন কথ! 
উন্বো না। তোমার মনের মতন যে-কোন একটা জিনিব আজ 
আমার কাছে প্রার্থনা কর্তেই হবে ৷” 

তখন কাঞ্জলরেখা বল্লে, “একান্তই যদি "আমার জন্যে 
একটা জিনিষ আন্তে হয় ত একটি শুকপাখী কিনে এনো ৷” 

রাজকুমার সন্তুষ্ট হ'য়ে চ'লে গেল। 

কিন্তু বিপদ হ'লে| ভারী! নকলরাশী যা যা আন্তে 
বলেছিল তা৷ পেতে রাজকুমারের একটুও বিলম্ব হ'লো না। 
কিন্ত কাজলরেখার জন্য শুকপাখী আর কোথাও খু'জে পাওয়া 
গেল না। 

একরাজ্য থেকে আর একরাজ্য,_একদেশ থেকে আর 
একদেশ রাজকুমার ঘুরে ঘুরে বেড়াতে লাগল | এদিকে ছ'মাস 
প্রায় শেষ হ'য়ে এলে! কিন্তু তখনো পর্যন্ত শুকপাখীর কোন 
সন্ধান কর্‌তে না পেরে মহাচিন্তায় পড়লো রাজকুমার ! 


এইভাবে আরো! কয়েক দিন ঘুরতে ঘুর্তে রাজকুমার শেষে 


কাজলরেখ। ৩৯ 
গিয়ে হাজির হ’লোঁ, একেবারে কাজলরেখার বাপের দেশে 
ভাটিয়ালগ্রামে ৷ 

সেখানে গিয়েই রাজকুমার ঢাক পিটিয়ে দিলে যে তার 
একটি শুকপাখী চাই। যে এনে দিতে পার্বে' তাকে সে 
প্রচুর পুরস্কার দেবে। ৷ 

সাধু ধনেশ্বরের কানে এই কথা গেল ৷ দে জান্তো যে, 
তার কন্যা ছাড়া এ পাখীর সন্ধান আর কেউ জানে না। তখনি 
তার মনে হ’লো, এ পাখী নিশ্চয়ই কাজলরেখার দরকার । 
তাই সাধু ধনেশ্বর আর কালবিলম্ব না ক'রে সেই পাখীটি নিয়ে 
গিয়ে রাজকুমারকে দিলে ৷ 

প্রচুর পুরস্কার দিয়ে রাজকুমার তাকে বিদায় করলে এবং মনে 
মনে ভাবলে, “বাক্‌ কাজলরেখার মান যে রক্ষা কর্তে পেরেছি 
এই যথেষ্ট ৷” | 

রাজকুমার দেশে গিয়ে নকলরাণীকে তার জিনিষগুলি দিলে 
আর কাজলরেখাকে দিলে সেই শুকপাখীটি ৷ 

এদিকে মন্ত্রী করুলে কি__রাজকুমারের অবর্তমানে রাজ্যের 
যত গুরুতর বিষয়-আশয়ের কথা নকলরাণী ও কাজলরেখার 


সঙ্গে পরামর্শ করতে লাগলো ৷ 
নকলরামী কিছুই বুঝতে না” তবুও এমন এক-একটা 
কাজের হুকুম দিলে যে তাতে রাজ্যের ভীষণ ভীষণ ক্ষতি 


হ'তে লাগলো ৷ 
এই সময় একটা ভয়ানক অশান্তি দেখা দিল রাজ্যে ৷ 


৪০ পুরব্ববজের রূপকথ। 


মন্ত্ৰী অনেক ভেবেচিন্তে তার কোন উপায় স্থির কর্তে 
না পেরে শেষে কাজলরেখার পরামর্শ চাইল । 

কাজলরেখা মন্ত্রীকে এমন যুক্তি দিলে যে তাতে ক'রে 
অল্পদিনের মধ্যে রাজ্যের সমস্ত অমঙ্গল দুর হ'য়ে গেল ৷ 

কাজলরেখার নামে তখন ধন্য ধন্য পড়ে গেল ৷ 

রাজকুমার দেশভ্রমণ থেকে ফিরে আস্তেই মন্ত্ৰ চুপিচুপি 
তাকে সেই সব কথা জানালে। আর এ-ছাড়াও অন্য উপায়ে 
তাদের পরীক্ষা! কর্বার মতলব দিলে । 

মন্ত্ৰী বল্লে, “পর পর দু'দিন কয়েকজন বন্ধু-বান্ধবকে নিমন্ত্রণ 
ক'রে খাওয়ানো যাক ৷ আর সেই রান্নার 'ভার একদিন পড়ুক 
কাজলরেখার ওপর- একদিন পড়ুক নকলরাণীর ওপর ৷” 

রাজকুমার মন্ত্রীর কথামতই কাজ করুলে। 

প্রথম দিন রান্নার ভার পড়লো নকলরাণীর ওপর । 

রাজকুমার বন্ধু-বান্ধব নিয়ে খেতে বসলো ৷ নকলরাণী তাদের 
পাতে পৰিবেষণ কৰুলে|--কড়াইয়ের ভাল, কচুর শাকের তরকারী 
আর তেঁতুলের অম্বল ৷ বন্ধু-বান্ধবদের সাম্নে এই সব খাবার 
দেখে রাজকুমার লজ্জায় মাথা হেট ক'রে রইলো ৷ 

দ্বিতীয় দিন ভোরবেলা স্নান ক'রে এসে 
চুক্‌লো ৷ অনেক বেলা পর্যন্ত নানাবিধ উ 
ক'রে ঘর ভরিয়ে দিলে সে। 

সরু চালের ভাত, ভাল 
পিঠে পায়েস, ক্ষীরের চন্দ্ৰপুলি 


কাজলরেখা রান্নাঘরে 
ত্কৃষ্ট খাদ্যদ্রব্য পাক 


ভাল মাছের কালিয়া, পোলাও, 
প্রভৃতি নানা রকম খাবার সোনার 


কাজলরেখা ৪১ 


থালায় পরিফার-পরিচ্ছন্ন ক'রে সাজিয়ে গুজিয়ে রাজকুমার ও 
তার বন্ধুদের খেতে দিলে । তারা সবাই অত্যন্ত পরিতৃপ্ত হ'য়ে 
খেয়ে উঠলো । কারো পাতে কিছু পড়ে রইল না। 

তারপর খাওয়া শেষ হ'তেই কাজলরেখা সোনার পাত্র ক'রে 
তাদের হাত-মুখ ধোওয়ার জল দিলে এবং কেয়াখয়ের-দেওয়া৷ সুগন্ধ 
পান সেজে খেতে দিলে। খুশীতে রাজকুমারের মুখ উজ্জল 
হ'য়ে উঠলো। 

কিন্তু পরীক্ষা এতে-ও শেষ হ'লে! না। 

আবার কোজাগরী পূর্ণিমার দিন রাত্রে রাজকুমার তাদের 
দু'জনকে আল্পনা দিতে বল্লে পুজোর জায়গায়। এবার 


, সাবধান ক'রে দিয়ে বল্লে, “পুজো দেখতে বহুলোক আস্বে, 


কাজেই আল্পনা যেন যতদুর সম্ভব সুন্দর হয়।” 

নকলরাণীর আল্পনা দেখে সবাই বল্‌লে, বিশ্রী । কতকগুলো 
কাকের ঠ্যাং বকের ঠ্যাং তেঁতুল পাতা, ধানের শিষ ছাড়া আর 
কিছুই সে জাকেনি। রাজকুমার ভারী চটে গেল । 

তারপর সবাই গেল কাজলরেখার আল্পনা দেখতে । 
তার হাতের সুন্দর কারুকার্য দেখে সবাই বিস্মিত হ'য়ে গেল। 
কত সুন্দর দেবদেবীর ছবি, কত মন্দির, কত পদ্মপাঁতা, 
রাজহীস, পাহাড়-পৰ্ব্বত, নদীর তীর, ভাঙা মন্দিরের মাঝে 
শুয়ে আছে রাজপুত্র-তার সৰ্ব্বাঙ্গে উচ-বেধা__কাজলরেখা 
একেছে। 
' তখন রাজকুমার, মন্ত্ৰী, পাত্ৰমিত্ৰ সবাই এবিষয়ে একমত 


৪২ পূর্ববঙ্গের রূপকথ৷ 
হ'লো যে, কাজলরেখা নিশ্চয়ই কোন ভদ্রবংশের মেয়ে 
পরিচয় গোপন ক’রে দাসী হ'য়ে আছে। 
এইভাবে দশ বছর কেটে গেল। 
এদিকে শুকপাখীর কাছে কাজলরেখা রোজ গোপনে কান্ন৷- 
কাটি করে এবং জিগ্যেস করে তার বাপ-মা-ভাইয়ের খবর-_ 
জিগ্যেস করে কবে তার এই দুঃখের শেষ হবে? 
একদিন গভীর রাত্রে শুকপাখী কাজলরেখাকে ডেকে 
বল্লে, “তোমার বাপ-মা-ভাই-_সবাই ভাল আছে কিন্তু তোমার 
অভাবে তারা দিনরাত কাদে, কারো মনে সুখ নেই। আর 
তোমার দুঃখ শেষ হ'তে আরো ছু'বছর দেরী ৷” 


“আরো দ্'বছর ?_সে-যে অনেকদিন!” এই ব'লে * 
কাজলরেখা রোজ রাত্রে কাদে! 

এইভাবে কাটলো আরো কিছুদিন। তারপর এক নৃতন 
ঘটনা ঘট্‌লে৷ । 


রাজকুমারের এক বন্ধু কাজলরেখাকে দেখে বিয়ে কর্বার 
জন্য পাগল হয়ে উঠলো। সে গোপনে নকলরাণীর সঙ্গে 
পরামর্শ করতে লাগলো! । 

তাতে নকলরাণীর উৎসাহ দ্বিগুণ বেড়ে গেল। কাজলরেখা৷ 
তার চক্ষুশূল ! তার ওপর অনবরত রাজকুমারকে তার রূপ- 
গুণের প্রশংসা কর্‌তে শুনে হিংসায় তার বুক ফেটে যেতো । 
সে কাজলরেখাকে সকলের চোখে হীন ও ছুশ্চরিত্র প্রমাণ 
কর্বার জন্য এক ষড়যন্ত্র কর্লে। 

বেচারী কাজলরেখা এ সবের কিছুই জানতো না। 
নকলরাণী কুচক্রে ফেলে তাকে রাজকুমারের বিষ নজরে 
ফেল্লে। 


নকলরাণীর সঙ্গে ছুষ্টবুদ্ধিতে দাসী কাজলরেখা পেরে উঠবে 
কেন? রাজকুমার তখুনি কলঙ্কিনী কাজলরেখাকে বনবাস দেবার 


হুকুম দিলেন | 
১ কাজলরেখা কেঁদে আকুল হ'য়ে রাজকুমারের হাতে পায়ে 


বি পুর্ব্ববজের বূপকথ। 


ধরতে লাগল ৷ বললে, “আমি নিষ্পাপ, কোন দোষ করিনি__ 
আমাকে রাজবাড়ী থেকে তাড়িয়ে দিও না। বাইরে কুকুর 
বিড়ালের মত কোথাও পড়ে থাকবো ৷ 

রাজকুমার তার কথায় কর্ণপাত কর্লে না। সেই বন্ধুর 
সঙ্গে একটা ডিঙি ক'রে সেইদিন-ই তাকে বাড়ী থেকে বিদায় 
কারে দিল। 

কত গ্রাম, কত নদ-নদী পার হ'য়ে ডিঙি ছুট্‌লে৷। শেষে 
এক অকুল সমুদ্রের মাঝে গিয়ে তারা পড়লো । যেদিকে চায় 
সেদিকেই অনন্ত নীলজলরাশি মিশে গেছে যেন আকাশের সঙ্গে । 

কাজলরেখা কাদৃতে লাগল তার অদৃষ্টের কথা ভেবে । 

রাঁজকুমারের বন্ধু তখন কাজলরেখাকে একলা পেয়ে বল্লে, 
“তুমি বদি আমায় বিয়ে করো ত তোমাকে বনবাসে না দিয়ে 
আমার বাড়ীতে নিয়ে যাবো__আমিও রাজকুমার । সেখানে 
আমারও রাজপ্রাসাদ আছে--তুমি হবে রাঁজরাণী। সোনার 
খাটে শুয়ে থাক্বে, কালিয়া-পোলাও খাবে, দাসদাসী তোমার 
হুকুমে উঠবে বস্বে। তোমার আর কোন দুঃখ থাক্‌বে না।” 

কাজলরেখা তার প্রস্তাবে রাজী হ'লো ন৷ ৷ সে বল্লে, “আমি 
দাসী, তায় কলঙ্কিনী। আপনি রাজকুমার, আমাকে বিয়ে করুলে 
আপনার সম্মানের হানি হবে--লোকে আপনার কুযশ গাইবে । 
তার চেয়ে এইখানে আমায় ডুবিয়ে দিন__আমি জন্মের মত 


সকল দুঃখের হাত থেকে রক্ষা পাই |) এই বালে সে কাদ্‌তে 
কীদ্তে ডিঙি থেকে লাফিয়ে পড়তে গেল। 

রাজকুমারের বন্ধু তার হাতটা ধ'রে ফেলে বল্লে, “আমি 
কিছুতেই তোমায় আত্মহত্যা কর্তে দেবো না। তুমি আজ 
থেকে আমার রাণী হয়ে থাকৃবে আমার রাজপুরী আলো 
করে ৷” এই ব’লে সে মাঝিকে হুকুম দিলে তার দেশের 
দিকে যেতে ৷ 

ডিঙির মুখ ঘুবুলে| ৷ অন্যপথে সে ভরা-পালে ছুটে চল্লে| ৷ 

কাজলরেখা দেখলে বিপদ আরো! বাড়লে|। এখন কি 
ক'রে এই দুর্বত্তের হাত থেকে রক্ষা পাওয়া যায় তাই চিন্তা 


করতে লাগলো । - 
সে অনেক অনুনয়-বিনয় কর্লে, কিন্তু কিছুতেই কিছু হ'লো 


॥ না। রাজকুমারের বন্ধু তার কথায় কৰ্ণপাত কর্লে না। 


তখন কাজলরেখা হাতদুটো জোড় ক'রে কপালে ঠেকিয়ে 
বল্লে, “মা সতীকুলরাণী, তুমি জানো এই হতভাগিনীর সকল 
দুঃখের কথা! কোন দোষ করিনি, তবুও স্বামীর চোখে আজ 
আমি অপরাধিনী ৷ যদি কায়মনোবাক্যে স্বামীকে দেবতাজ্ঞানে 
পুজো ক'রে থাকি--যদি আমি সতীসাধ্বী হই, তবে এই দুৰৃত্তের 
হাত থেকে আমায় রক্ষা করো ম|--এই মুহূৰ্ততে যেন সমুদ্রে চড়া 
পড়ে যায়।” 

যেই এই কথা কাজলরেখা মুখ দিয়ে উচ্চারণ কর্লে 
অমনি সমুদ্ৰে চড়া পাড়ে নৌকো আটকে গেল। 

দড়ি-মাঝিরা একবাক্যে ব'লে উঠলো, “এ মেয়ে ডাইনী, 
একে শীগগির নামিয়ে দাও ডিঙি থেকে 1” 


নি পুর্বববজের রূপকথা 
রাজকুমারের বন্ধুও আর দ্বিরুক্তি না করে তাড়াতাড়ি 
তাকে নামিয়ে দিলে সেখানে ৷ 
দেখতে দেখতে তখুনি আবার সমুদ্র জলে ভরে গেল--ডিঙি 
ভেসে উঠলো ৷ ' রাজকুমারের বন্ধু লোকজন নিয়ে তৎক্ষণাৎ 
পালিয়ে গেল দেশে । 
জনমানবহীন সেই সমুদ্রের চড়ায় একাকিনী কাজলরেখা 
দিন কাটাতে লাগলো । শরকলমীর দাম ছাড়া অন্য কিছু সেখানে 
ছিল না। ক্ষুধার তাড়নায় পশুর মত সেইগুলো চিবিয়ে খেয়ে 
কোন রকমে কীজলরেখা প্রাণে বেঁচে রইলো । 


এদিকে ততদিনে ধনেশ্বরের সংসারে কত পরিবর্তন ঘট্‌লে| । 
কাজলরেখার বাপ-মা মারা যেতে তার ভাই সাধু রক্েশ্বর 
বাপের ডিঙি নিয়ে বাণিজ্য কর্তে বেরুল। 

নানা দেশ ঘুরে ব্যবসা ক'রে সে ফিরে আস্ছে, এমন 
সময় একদিন হঠাৎ বড়-তুফানে পড়ে তার ডিঙি একেবারে 
গিয়ে আট্কাল সেই চড়ায় ৷ 

ভাই বোনকে চেনে না। বোনও ভাইকে চেনে ন৷ ৷ অতি 
শৈশবে তাদের হ'য়েছে ছাড়াছাড়ি ৷ 

রত্রেশ্বর কাজলরেখাকে দেখে মুগ্ধ হ’লে| এবং অনেক মিনতি 
ক'রে শেষে তাকে নিজের দেশে নিয়ে যেতে রাজী করালে। 

কিন্তু রত্বেশ্বরের বাড়ীতে পা দিয়েই কীজলরেখা চিন্তে 
পারলে, এ তার নিজের বাড়ী। সেই ঘর, সেই দোর, সেই 


ই, - 1 

সব। সে কাউকে কিছু না ব'লে শুধু কাদৃতে লাগল । তার 
বাপ মারা গেছে__মা-ও মারা গেছে। পুরোনো লোকজন-- 
তারাও অবস্থা খারাপ হওয়ার সঙ্গে সঙ্গে বিদায় নিয়েছে ৷ 
একদিন ছু'দিন ক'রে তিন মাস কেটে গেল ৷. 
একদিন সন্ধ্যার সময় রত্রেশ্বর কাজলরেখাকে গিয়ে বল্লেঃ 
“তোমাকে হাঙ্গর, কুমীরের মুখ থেকে রক্ষা ক'রে এখানে এনেছি 
শুধু বিয়ে করবো বালে । এই বাড়ীঘর সবই আমার কিন্ত স্তর 


,বিহনে সব অন্ধকার হ'য়ে আছে । তুমি যদি অনুমতি দাও ত 


কালই তোমায় বিয়ে করি । লোকজন, নাপিত, পুরোহিত-_ 
সবই আমি বাড়ীতে এনে ঠিক ক'রে রেখেছি। শুধু একবার তুমি 
বলো আমায় বিয়ে কর্বে ৷” 
_ কাজলরেখা বল্‌লে, “আমার এক সত্য আছে--সেটা পূর্ণ না 
হওয়া পৰ্য্যন্ত আমি তোমায় কথ! দিতে পারি না। তাছাড়া 
আমার গোত্র, নামধাম না জেনে শুনে কোন্‌ শান্তর অনুসারে তুমি 
আমায় বিয়ে করবে ?” 

রত্বেশ্বর বল্লে, “রাজরাদীর মত যাকে দেখতে সে কি 
কখনো হাড়ি-মুচি হ'তে পারে? নিশ্চয়ই কোন উঁচু বংশে 
তোমার জন্ম। সত্যি কারে বলো, তোমার কোথায় বাড়ী, 
বাপ-মার নামই বা কি?” 

কাজলরেখা বল্লে, “আমার পরিচয় আমি নিজমুখে বল্তে 
পার্বো না। ক্ুচরাজার ঘরে একটা শুকপাখী আছে, সে-ই 
আমার বিয়ের ঘটক, তাকে জিগ্যেস কর্লে সব জান্তে পার্বে।” 


৪৮ পূৰ্বববঙ্গের রূপকথা 

রত্রেশ্বর তখনি লোক পাঠালে স্ুচরাজার কাছ থেকে সেই 
পাখীটা আন্বার জন্যে । ডিডি-ভরা ধনরত্র নিয়ে লোক গেল 
জুচরাজার দেশে ৷ ৰ 

সুচরাজা তখন বাড়ী ছিলো না, দেশভমণে বেৰিয়েছিল। 
কীজলরেখাকে বনবাসে পাঠিয়েই সে তার ভুল বুঝতে পার্লে 
এবং তখনি নৌকো নিয়ে এদেশ ওদেশ কারে ঘুরে বেড়াতে 
লাগল কাজলরেখার খোজে ৷ 


সেই অবসরে রেশ্বর সাধুর লোক স্চরাজার. বাড়ীতে 
গিয়ে সেই শুকপাখীটা চাইলে ৷ 


নকলরাণী ধনরত্বের লোভ সাম্লাতে না পেরে চুপিচুপি 
পাখীটাকে তাদের কাছে বিক্রী ক'রে দিলে । 

পাখী নিয়ে তখনি রত্রেশ্বর সাধুর লোক দেশে ফিরে গেল। 

এদিকে কতদিন কেটে গেল তবুও স্থূচরাজ| কাজলরেখার 
কোন সন্ধান কর্‌তে পার্ল না। তারপর এমনিভাবে দেশে 


দেশে ঘুরতে ঘুর্তে শেষে একদিন সে-রত্রেশ্বরের দেশে গিয়ে 
পৌঁছল ৷ 


পাখী হাতে পেয়েই রত্বেশবর ঢাক-চোল বাজিয়ে দেশে 
ঘোষণা ক'রে দিলে যে, সে সমুদ্র থেকে এক জলপরী ধারে 
এনেছে আজ তার সঙ্গে তার বিয়ে হবে এবং আরো ঘোষণা 
ক'রে দিলে যে, একট! শুকপাখী সভার মাঝে সকলের সাম্নে 
সেই পরীর জন্ম-বৃত্তা্ত ব্যক্ত কর্বে। 


কাজলরেখ৷ 8৯ 


যে গুন্‌লে সে-ই অবাক্‌ হয়ে গেল এবং এই অত্যাশ্চ্য্য 
কাণ্ড দেখবার জন্য সবাই সব কাজ ফেলে ছুট্‌লে| সাধু 
রত্রেশ্বরের বাড়ী । 

সুচরাজাও এই কৌতুহল সংবরণ কর্তে পার্লে না! অন্ত 
লোকেদের সঙ্গে সেখানে গিয়ে হাজির হ’লো । 

বিরাট্‌ সভা। চারিদিকে লোকজন গিস্গিস্‌ কর্ছে। 
মাঝখানে ব’সে আছে সাধু রত্বেশ্বর আর কাজলরেখা। 

এমন সময় একটা সোনার খাঁচায় ক'রে শুকপাখীকে 
সেখানে নিয়ে আসা হ’লে| ৷ খাঁচার দরজা খুলে দিতেই শুকপাখী 
তার ওপরে গিয়ে উঠে বস্লো। তারপর একে একে বল্তে 
লাগল কাজলরেখার জীবনের ইতিহাস ৷ 

_ কাজলরেখা সাধু ধনেশ্বরের মেয়ে। কেন তার বাপ তাকে 
' বনবাস দিলে? কেমন ক'রে মরা স্বামীর সঙ্গে বিয়ে হ'লো। 
_ কেমন ক'রে কীকনদাসী নিজে রাণী হয়ে তাকে দাসী 
বানিয়ে রাখলে--কেমন ক'রে ভ্রমবশতঃ রাজা তাকে কলস্কিনী 
অপবাদ দিয়ে আবার বনবাসে দিলে-_কেমন ক'রে রাজার বন্ধু 
তাকে বিয়ে করতে চাইলে_কেমন ক'রে সমুদ্ৰে চড়া 
পড়লো__কেমন ক'রে আপন ভাই রত্রেখবর তাকে নিজের 
বাড়ীতে এনে বিয়ে করতে চাইলে । 

একে একে কাজলরেখার জীবনের ইতিহাস ব'লে শুকপাধী 
তিন্তলার ছাদে উড়ে গিয়ে বসলে! এবং সেখান থেকে আবার 
সুচরাজার জন্ম-বৃত্তান্ত বল্তে লাগলো । 


স্ব 


ৰ: পুর্বববঙ্গের রূপকথা 

চম্পানগরে সাধু হীরাধর নামে এক রাজা ছিল। বহুদিন 
পর্য্যন্ত কোন ছেলেপুলে ন! হওয়ায় তার মনে মোটে সুখ 
ছিল ন৷ ৷ ছেলে হওয়ার জন্য রাজা অনেক দেবদেবীর আরাধনা 
কর্লে__পুজো, মানসিক প্রভৃতি কত কি করলে কিন্তু কিছুতেই 
কিছু হলো ন| ৷ শেষে একদিন এক সন্ন্যাসী এসে তার হাতে 
একটি আমদিয়ে বল্ল, “এইটে রাণীকে খাওয়ালেই ছেলে হবে |” 

রাজা তৎক্ষণাৎ অন্তঃপুরে গিয়ে রাণীকে সেই আমটা খাইয়ে 
দিলে৷ রঃ 

দশ মাস দশ দিন পরে রাণীর এক মরা ছেলে হ’লো। 

ঠিক সেই সময় আবার সেই সন্ন্যাসী এসে দ্রেখা দিল 
এবং সেই মরা শিশুটার সৰ্ব্বাঙ্গে সুচ বিধিয়ে তাকে নিয়ে গিয়ে 
এক গভীর অরণ্যের মধ্যে রেখে এলো। তাঁরপর সেই 
নির্জন জঙ্গলে একটা মন্দির গেঁথে তার মধ্যে সেই শিশুটাকে 
রেখে দিলে । 

দেবতার বরে সেই মরা শিশুটা তিল তিল ক'রে বাড়তে 
লাগলো । এইভাবে বাড়তে বাড়তে একদিন যখন তার যৌবন 
এলো, দেবতার বরে কাজলরেখাও সেইখানে গিয়ে মিলিত 
হলো ৷ 

আজ কাজলরেখার ত্রতের বারো! বছর পূর্ণ হ'লো। আজ 
তার সকল দুঃখের অবসান হ'লো। তাই সমস্ত কথা আজ ব'লে 
গেলুম। না. 


এই ব'লে শুকপাখী উড়ে গেল আকাশে । 


কাজলরেখা ৰ্‌ 


সূূচরাজ| তখন ছুট্‌তে ছুটতে ভীড় ঠেলে একেবারে 
কাজলরেখার কাছে গিয়ে হাজির হ'লো। 

তখন রত্রেশ্বর নিজের বোনকে চিন্তে পার্লে এবং বিয়ের 
প্রস্তাব করার জন্য তার পায়ে ধ'রে ক্ষমা! প্রার্থনা করলে । 

* তারপর খুব জীকজমকের সঙ্গে রত্লেশ্বর সেইখানে বোন 

কাজলরেখা ও সুচরাজার বিয়ে দিয়ে দিলে । 

সূচরাজ| তখন কাজলরেখাকে নিয়ে নিজের বাড়ীতে ফিরে 
গেল এক কাজলরেখাকে বাড়ীর বাইরে এক জায়গায় লুকিয়ে 
রেখে বাড়ীর উঠানে একটা মস্ত বড় গর্ত তৈরী করালে ৷ 

এমন সময় নকলরাণী ছুটে এসে সুচরাজাকে গর্ত খোলার 
কারণ জিগ্যেস কর্লে ৷ 

সুচরাজা বল্লে, “আজ আমাদের বাড়ী লুঠ কর্‌তে আস্বে 
একদল ডাকাত ; তাই আমাদের সব ধনত্বত্ন নিয়ে এর মধ্যে 
লুকিয়ে থাকৃতে হবে ৷” 

যেই সেই কথা শোনা অমনি নকলরাণী নিজের গয়নাপত্তর 
নিয়ে সকলের আগে তার মধ্যে গিয়ে লুকালো। 

সঙ্গে সঙ্গে রাজা লোকজনদের ইঙ্গিত করলে। তারা সকলে 
একসঙ্গে সেই গৰ্ত্তে মাটি চাপা দিলে । 

এই ভাবে নকলরাণীর মৃত্যু হ'লো। আর আসলরাণী কাজল- 

রেখা লুচরাজার সঙ্গে মনের সুখে ঘরকয্না করতে লাগলো ৷ 


শা 


ফুলক্লমান 

গ্রামের নাম ভরাই ৷ 

সেখানে বাস কর্‌তো এক সদাগর ৷ ধন-দৌলত তার এষ্ডতা 
ছিলো যে লোকে তাকে বল্তো লক্ষ্মীর বরপুত্ৰ কিন্তু এতো থাক| 
সত্বেও তার মনে সুখ ছিলো না। কে ভোগ কর্বে এই এঁশ্বধ্য ? 
সে ছিলো নিঃসম্তান। ছেলে বা মেয়ে ভগবান্‌ তাকে একটিও 
দেয়নি। তাই সংসারের দিকে চাইলে তার মনে হতো 
সব অন্ধকার ! বুকের মধ্যেটা জলে পুড়ে খাক্‌ হ'য়ে যেতে| ! 
পুত্রহীন গৃহ মরুভূমির সমান! তাই কেবলই সে কাদূতো আর 
ভগবানের কাছে প্রার্থনা কর্তে| সন্তান ! 

এইভাবে বহুদিন কেটে গেল। কিন্ত তবুও কোন সন্তান 
হ'লে| না দেখে একদিন সদাগর মনের দুঃখে নদীতে ডুবে 
মর্তে গেল। 

ঠিক সেই সময় একজন সন্ন্যাসী যাচ্ছিলেন নদীর ধার 
দিয়ে। সদাগর তীর পায়ে লুটিয়ে প'ড়ে কাদূতে লাগলো 

সন্ন্যাসীর মনে দয়া হ'লে| ৷ তিনি সদাগরের হাতে একটা 
ফল দিয়ে বল্লেন, “এইটে শনি কি মঙ্গলবার রাণীকে 
খাইয়ে দিলেই, তোমার একটি পরমনুন্দরী মেয়ে হবে ৷” 

সদাগর আবার তার পায়ের ধুলো নিয়ে মাথায় দিল। 
উঠে দাড়াতেই সন্ন্যাসী বল্লেন, “কিন্তু সাবধান, তার বয়েস 


কুলকুমার ৫৩ 
ন’বছর পূর্ণ হ’লেই বিয়ে দিয়ো ৷ তা না হ'লে ঘোরতর অশান্তি 
দেখা দেবে । তার পাপে তোমার দেহে শনি ঢুক্বে এবং রাজ্য 
পুড়ে ছারখার হয়ে বাবে ৷” 


৮. 


্‌ দতথাস্ত) ব'লে সম্যাসীকে সাষ্টাজে প্রণাম ক'রে সদাগর 
বাড়ীতে ফিরে গেল। এবং পরবর্তী শনিবারে সেই ফলটি খাইয়ে 
দিলে রাণীকে। 


ৰি পূৰ্ব্বৰজের রূপকথা! 

তার ঠিক দশমাস দশদিন পরে রাণীর একটি মেয়ে হ'লে|। 
কিন্তু মেয়ে জন্মগ্রহণ করবার সঙ্গে সঙ্গে তার মৃত্যু হ'লে৷৷ * 

সদাগর পত্নীর শোক সেই পদ্মফুলের মত মেয়েটিকে বুকে 
ক'রে ভুলে গেল ৷ 

এইভাবে একমাস, দু'মাস কর্তে করতে একবছর 
দু'বছর কেটে গেল ৷ 

মেয়েকে পেয়ে যেন সদাগরের এখবর্য্য উথলে উঠলো । 

যা ছিল ত দ্বিগুণ হ’লো ৷ ন 

তখন মেয়েকে নিয়ে পরম আনন্দে তার দিন কাট্‌তে 
লাগলে| নিত্য নুতন উৎসব, সমারোহ, খাওয়া-দাওয়া, হৈ-চৈ- 
এর মধ্যে থেকে সদাগর একেবারে ভুলে গেল সেই সন্ন্যাসীর 
কথা। 

ন'বছর পূর্ণ হ'তে মেয়ের যখন আর মাত্র ন'দণ্ড বাকী, 
ঠিক সেই সময় সদাগরের হঠাৎ মনে পড়লো! সন্ন্যাসীর কথা । 

এখন উপায়? ভয়ে তার মুখ শুকিয়ে গেল। মাত্র 
ন'দণ্ড বাকী, এর মধ্যে কি ক'রে মেয়ের বিয়ের ঠিক কর্বে? 
কত আশা, কত আকাজ্জা মনের মধ্যে-একমাত্ৰ মেয়ে, তার 
বিয়ে কত ধুমধাম ক'রে হবে। , 

স্দাগরের মাথায় যেন আকাশ ভেঙ্গে পড়লো! কি 
হ'বে এই চিন্তা কর্তে কর্তেই আরো ছ'দণ্ড কেটে গেল ৷ 

মাত্র তিনদণ্ড আর বাকী! সদাগরের মুখ ছাইয়ের মত 
সাদা হয়ে গেল। হাত-পা ঠক্ঠক্‌ ক'রে কাপতে লাগলো । 


ফুলকুমার ৫৫ 

আরো ছু'্দগড কেটে গেল। তখন সাগর মনে মনে 
‘প্রতিজ্ঞা করলে, এখুনি যার মুখ দেখতে পাবো তারই হাতে 
মেয়েকে সপে দেবো ৷ 

এমন সময় দৈবপ্রেরিতের মত এক ভিখিরী বামুন এসে 
হাজির হ’লে| সদাগরের কাছে । 

অতিবৃদ্ধ । সমস্ত দেহ তার বেঁকে গেছে। হাত-পা কাপছে 
ঠক্ঠক্‌ ক'রে, একটা মোটা লাঠির ওপর ভর দিয়ে সে একে 
বারে সদাগরের সামনে এসে দীড়ালো। তার কোলে একটা 
ছ'মাসের শিশুপুত্র, দু'চোখ তার অন্ধ৷ সদাগরের হাতে সেই 
ছেলেটীর ভার সমর্পণ ক'রে ব্ৰাহ্মণ কাশী গিয়ে বাকী দিন ক'টা 
কাটাতে চায় ৷ ভিক্ষা ক'রে সে নিজের পেট-চালাতে পারে না, 
তার ওপর এই শিশুর দুধ কেমন ক'রে জোগাবে ! তাই ধনী 
অদাগরের কাছে এসেছে মাতৃহীন শিশুটাকে দিয়ে নিশ্চিন্ত হ'তে । 

সদাগর আর একমূহূর্ত দেরী না করে সেই অন্ধ পুত্রটীকে 


ব্রাহ্মণের কাছ থেকে নিয়ে নিলে । ব্ৰাহ্মণ আশীৰ্ব্বাদ কর্তে 
কর্তে চ'লে গেল । 

তখন সেই অন্ধ শিশুটাকে কোলে নিয়ে সদাগর মেয়ের 
কাছে গেল। 

সদাগর মেয়ের নাম রেখেছিল কাঞ্চনমালা। ন'বছরের 


চাদের মত মুখ, পন্সের 
মেঘের মত কালো একরাশ 
পর এসে পড়েছে । 


মেয়ে যেন সোনার প্রতিমা ! 


পাপড়ির মত বড় বড় চোখ, 
চুল মাথ৷ থেকে একেবারে পায়ের ও 


৫৬ পূৰ্বববঙ্গের দপকথা! 

মেয়েকে দেখে সদাগরের মুখ দিয়ে আর কোন কথা 
বেরুল না। শুধু ঝর্ঝর ক'রে জল পড়তে লাগল দু'চোখ 
বেয়ে। 

বাপের চোখে জল দেখে কাঞ্চনমালার বুক ফেটে যেতে 
লাগল । সেও তখন কীদ্‌তে কাদতে বাপকে জিজ্ঞাসা করুলে, 
“শিশুটা কে!” 

সদাগর তখন শিশুটাকে কাঞ্চনমালার হাতে সঁপে দিয়ে 

) সেই সম্যাসীর কথা একে একে বল্‌লে মেয়েকে । 

কাধচনমালার ভাগ্যে ছিল সেই ছ’মাসের শিশু অন্ধস্বামী ! 

তাই সে বাপকেকিছু না ব'লে অন্ধনিশুচীকে বুকে চেপে ধারে 


মেয়ের এই দুঃখ চোখের সামনে সহা করতে না পেরে 
সদাগর সেখান থেকে চলে গেল ৷ 


কাঞ্চনের কান্না আর থামে না। মৃত মায়ের কথা মনে 
পড়ে আরো বেড়ে যায়। 


এই ব'লে নিজের সখ-ছুঃখ ও ভবিষ্যতের কথা ভাবতে ভাবতে 


কুলকুমীর ৫৭ 
তাই পথ ঠিক কর্‌তে না পেরে যেতে যেতে সে এক গভীর 
জঙ্গলের মধ্যে গিয়ে পড়লো । 


হৈ QS ৰ NLR 
A RHA NS হ্‌ 
৬৬ >> ই 
ভঁ 

বক্ষে নিয়ে। 


ৰ পূর্ববঙ্গের রূপকথা 


একটা বটগাছের তলায় ব’সে পড়লো এবং ব্যাকুলভাবে 
কীদূৃতে লাগলো । 

সেই ব্টগাছটা ছিলো ফীপা। তার কোটরের মধ্যে 
বাস কর্তেন এক সন্যাসী। এত রাত্রে কে কীদৃছে দেখবার 
জন্য তিনি বাইরে এলেন.। কার্চনমালাকে সেই অবস্থায় দেখে 
তিনি জিগ্যেস করলেন, “তুমি কোথায় যাবে? আর কেনই 

' বা এখানে বসে কীদ্‌ছে| ?* 

কাঞ্চনমালা কীদূতে কীদৃতে সমস্ত কথা তাকে বল্লে। 
সন্ন্যাসীর মনে দয়া,হ'লো। তিনি বললেন, “আজ রাত্তিরটা 
তুমি এই কোটরের মধ্যে থাক তারপর কাল সকালে যাহোক্‌ 
একটা ব্যবস্থা করা যাবে ৷” 


কাঞ্চনমালা তার কথামত রাত্তিরটা সেই গাছের কোটরে 
কাটিয়ে দিল। ৰ ৷ 

ভোর হ’তেই সন্ন্যাসী বনের ভেতর থেকে একটা ফল 
সংগ্রহ ক'রে আনলেন এবং সেইটা কাঞ্চনমালার হাতে দিয়ে 
বল্লেন, “এইটা ওই 'শিশুটাকে খাইয়ে দাও তাহ'লে এখুনি 
সে চক্ষুম্মান হ'য়ে উঠবে। তারপর এই বনের পথে বরাবর 
পুবদিকে এগিয়ে গেলেই কতকগুলো কাঠরিয়াদের ঘর দেখতে 
পাবে সেখানে গিয়ে।তোমার স্বামীকে নিয়ে থাকো। দু'মাসের 
বাড় এই শিশুটা একদিনে বাড়বে। তাছাড়া, আবার যদি 
কোনদিন কোন বিপদে পড়ো ত আমা 


কে স্মরণ ক'রো।”৮ এই 
ব'লে সন্ন্যাসী তৎক্ষণাৎ সেই গাছের মধ্যে অদৃশ্য হ'য়ে গেলেন । 


ফুলকুমার ৫৯ 
ফলটা শিশুকে খাওয়াতেই সে চোখমেলে চাইলো ৷ তখন 
কাঞ্চনমালার বুকে বল এলো। সে জন্নযাসীর উপদেশ মত 
পুবদিকে চল্তে লাগলো ৷ 
সেইখানে এক কাঠুরে আর তার স্ত্রী বাস করতে! 
তারা ছিল নিঃসন্তান তাই এই সুন্দরী, মেয়েটিকে ও ফুট্‌- 
ফুটে ছেলেটিকে দেখে তাদের বড় লোভ হ'লো। তারা 


দিলে।  কাঞ্চনমালা সেইখানে মনের সুরে বাস কর্তে 
লাগলো । 
কাঠুরের বৌকে সে ডাকৃতো মা বলে । জন্মাবধি কোন 
দিন সে মায়ের মুখ দেখেনি তাই তাকে পেয়ে সে মায়ের 
দুঃখ ভুল্লো। আর কাঠুরের স্ত্রীও মেয়ে কি জিনিষ 
জানতে| না, তাই কাঞ্চনমালাকে 
ভালবাসতে লাগলো ৷ 

কাঞ্চন রোজ তাদের সঙ্গে বনে কা 
এবং সেই কাঠ নিয়ে আবার বাজারে বেচে আসতো । 


এইভাবে ছ'মাঁস কেটে গেল । 
দেখতে দেখতে কাঞ্চনের স্বামী হষ্ট-পুষ্ট হ'য়ে উঠলো । 


রাজপুত্রের মত তার চেহারা। কাঠুরেরা তার নীম রাখলে 


ফুলকুমার ! 
ফুলকুমার ছুটোছুটা করে, অন্যান ছেলেদের সঙ্গে সেখানে 


খেলা করে । 


ঠ কাট্তে যেতে 


পূর্ববঙ্গের রূপকথা ৮ 


তাকে বাড়ী রেখে একদিন কাঞ্চন কাঠুরেদের সা 
কাছাকাছি একবনে গেল কাঠ কাট্‌তে ৷ 


= ত=- 


৯ 


1) 


ফুলকুমার ত 
চেয়ে রইলেন যে, শিকার ওদিকে গেল পালিয়ে | এই 
বিজন বনের মধ্যে এমন ফুট্ফুটে রাজপুভূর কোথা থেকে 
এলো! এই কথা ভাবতে ভাবতে তিনি একেবারে ফুলকুমারের 
কাছে গিয়ে হাজির হ’লেন এবং তাকে ডেকে জিগ্যেস 
কর্লেন, “তোমার ঘর কোথায়?” ফুলকুমার সেই পাতার কুঁড়ে 


* ঘর দেখিয়ে বললে, “ওই যে আমাদের বাড়ী 1” 


রাজার মনে কেমন অবিশ্বাস হ'লো। তিনি বল্লেন, 
“ও ত কাঠরেদের ঘর !” 

সে বল্লে, “আমরা যে কাঠুরে, ওইখানেই থাকি!” 
রাজা বল্লেন, “চলো দেখি তোমার বাড়ীতে আর কে আছে?” 
ফুলকুমার বললে, “আমাদের বাড়ীতে এখন কেউ নেই, সবাই 
কাঠ কাট্তে গেছে বনে। একটু পরে সকলে ফিরে আসবে ৷” 

যেই সেই কথা শোনা অমনি রাজার মনে একবুদ্ধি 
খেলে গেল। তাঁর সঙ্গে লোক-লম্কর অনেক ছিলো। তিনি 
করলেন কি-_ফুলকুমারকে জোর ক'রে ধরে বেঁধে একেবারে 
ঘোড়ার পিঠে চাপিয়ে নিয়ে লঙ্বা পাড়ি দিলেন নিজের রাজ্যে ৷ 

সেখানে বিরাট্‌ অট্টালিকা, অগণিত দাসদাসী, বহুমূল্য 
আসবাব-পত্ৰ দেখে ত ফুলকুমারের চক্ষুস্থির! রাজপ্রাসাদ, 
রাজ-এঁশ্বর্্য যে কি জিনিষ ইতিপূৰ্ব্বে কখনো সে দেখেনি। 
তাই অবাক্‌ হ'য়ে সে চারিদিকে চেয়ে চেয়ে দেখতে লাগলো ৷ 

রাজা তাকে ভালো ভালে| পোষাক পরিয়ে, উৎকৃষ্ট রাজভোগ 
খাইয়ে রাজার ছেলের মত ক'রে মানুষ কর্‌তে লাগলেন। 


৬২ ৰ পূৰ্ব্ববঙ্গের রূপকথা 


এদিকে বন থেকে ফিরে এসে ফুলকুমারকে ঘরে দেখতে 
না পেয়ে কাঞ্চনমালা কেঁদে-কেটে অস্থির হলো । কাঠরেরা 
তাকে অনেক বোঝালে, কিন্তু তবুও তার কান্না থামলে! না। 
তাই পরদিন অতি প্রত্যুষে সেই কাঠরে-পিতা কাঞ্চনমালাকে 
সঙ্গে নিয়ে ঘর ছেড়ে বেরুল ফুলকুমারের সন্ধানে ৷ 


কত মাঠ-ঘাট, নদী-পৰ্ব্বত অতিক্রম ক'রে তারা চলতে * 


লাগলে! ৷ কত গ্রাম, কত নগর, কত ছোট-বড় রাজ্য তাঁর 
অনুসন্ধান করলে ফুলকুমারের কিন্তু বুথা। কেউ তার কথা 
বলতে পারলে না। 

এইভাবে ঘুর্তে ঘুর্তে ছ'বছর কেটে গেল ৷ 

শেষে একদিন তারা এসে গৌঁছলো সুমাই নগরে। 
সেখানকার রাজার নাম বিদ্তাধর ৷ তার একটি অতি 
সুন্দরী কন্যা আছে, তীর নাম কুপ্তলতা ৷ 

সেই নগরে পৌঁছতেই কাঞ্চনমালার কানে গেল যে, সেইদিন 
সকালে রাজা বিদ্যাধর ঢোল পিটিয়ে দিয়েছেন বে 
কনার জন্য একটি পরমা সুন্দরী দাসী চাই । 

কাঞ্চনমালা তখন তার কাঠ্রে-পিতাকে বললে, “আমার 
শরীর বড় খারাপ, আমি আর কোথাও যাবো না, এই 
রাজকন্যার দাসী হ'য়ে এইখানেই থাকবো। 


অগত্যা কাঠরে সেইখানে তাকে রেখে চা 


১ তার 


লে গেল ৷ রাজার 


৬৩ 


ফুলকুমার 
না! তাই রাজকুমারী কুণ্জলত| আবার ঘোষণা ক'রে দিয়েছিলেন 
তার দাসীকে দেখতে কেমন হবে। সোনার মত রঙ, পদ্ের 
পাপড়ির মত টানা চোখ, মেঘের মত কালো চুল মাথা থেকে 
পা পৰ্য্যন্ত এসে পড়েছে! 

কাঞ্চনমালার সঙ্গে এই বর্ণনার অনেক মিল আছে 
দেখে রাজার লোকেরা তাকে নিয়ে গিয়ে হাজির করুলে 
রাজকুমারীর কাছে। 

কুঞ্জলতাও তাকে দেখে পচ্ছন্দ করলেন এবং তখনি 
কাঞ্চনমালার চাকরী মঞ্জুর হ’লো ৷ 

কাঞ্চনমাল| জানতো! না যে, ফুলকুমারের সঙ্গে বিয়ে হয়েছে 
কুপ্তলতার। যে রাজা তাকে ধ'রে নিয়ে এসেছেন তিনি 
হু'লেন কুঞ্জলতার বাপ বিষ্ভাধর ৷ 

তাই হঠাৎ যখন কাঞ্চনমালার সঙ্গে ফুলকুমারের প্রথম 
সাক্ষাৎ হ’লো সেখানে, তারা ছুঁজনে দুজনকেই দেখে 
বিস্ময়ে অভিভূত হ'লো। কুঞ্জলতাঁর দাসী কাঞ্চনমাল| হ’লেও 
সেইদিন থেকে সে সেবা-যত্ন করতে লাগলো ফুলকুমারকে। 

তার প্রতিটা ছোট-বড় কাজ কাঞ্চনমালা নিজহাতে ক'রে 
দিতে লাগলো এবং সে না করলে ফুলকুমারেরও ভালো 
লাগত না। 

এই দেখে কুপ্তলতার মনে হিংসা হালো। তিনি কীদূতে 
কীদ্তে তাঁর মাকে গিয়ে সব কথা বল্লেন ৷ কাঞ্চনমালাকে 
তখন ফুলকুমারের চোখের সামনে থেকে কি ভাবে সরিয়ে 


৬৪ পূর্বববঙ্গের রূপকথ। 
দেওয়া যায় এই কথা তীরা মায়ে-ঝিয়ে চিন্তা কর্তে 
লাগলেন ৷ 


এদিকে যতদিন যেতে লাগলো! ফুলকুমারও তত বিরক্ত 
হ'তে লাগলো কুঞ্জলতার ওপর । কোন কাজ কুঞ্জলতা করলে 
তার ভাল লাগে না। বলে, “কাঞ্চনমালাকে ডেকে দাও, 
সে করুক।” * 

বুলতা শুধু কীদে। ফুলকুমারের ভয়ে কাঞ্চনমালাকে 
কিছু বল্তে পারে না। 


এমন সময় একদিন বহুলোকজন নিয়ে ফুলকুমার শিকার . 


করতে গেল, দূরে কোন জঙ্গলে ৷ যেতে আসতে ছ'মাসের 
পথ। 


এদিকে দু'মাসের মধ্যে রাজ্যে নানা অঘটন ঘটলো । 

বৃদ্ধরাজ! বিষ্ভাধর একদিন হঠাৎ মারা গেলেন। রাজার 
সঙ্গে সঙ্গে তার সবচেয়ে প্রিয় ও পুরানো হাতীটাও মরে 
গেল কয়েকদিন পরে। তাছাড়া, আরো অনেক ছোট-বড় 
অশান্তি দেখা দিল রাজ্যে ৷ 

রাজার শোকে সবাই মুহামান হয়ে পড়ংলো। কুপ্তলতার 
ও কান্না আর থামে না ৷ 

এই সুযোগে কুঞ্জলত| ও রাশীম। রটিয়ে দিলেন যে, 
কাঞ্চনমালা ডাইনী। তারি জন্যে এত অশান্তি ঘটছে রাজ্যে ৷ 

প্রজারাও সব তাই বিশ্বাস করলে। এদিকে ছ'মাস 
কেটে গেল। ফুলকুমার ফিরে এসে রাজা হ'লো। কিন্তু 


ক... 


মাটির স্ব... 


ফুলকুমার ৬৫ 
বিদ্যাধরের শোকে সৰ্ব্বদা তার মন আচ্ছন্ন হ'য়ে থাক্‌তো। 
বৃদ্ধ রাজ| তাকে পুত্রের মত ভালবাসতেন ৷ 

প্রজারা সকলে তখন একসঙ্গে ফুলকুমারকে গিয়ে বল্‌লে, 
“কাঞ্চনমালা ডাইনী, তারই জন্যে রাজ্যে বত অশান্তি, এখুনি 


তাকে দুর ক'রে দিন ৷” 
ফুলকুমার তাদের কথা বিশ্বাস করলে না। হেসে উডিয়ে 
দিলে ৷ নি 


তখন ঘুস দিয়ে কতকগুলো লোককে কুঞ্জলত| বশ 
কর্লেন। তারা রাত্রে রাজার সেরা ঘোড়াকে ঘোড়াশাল| থেকে 
চুরি কারে হত্যা করুলে এবং তার রক্ত কাঞ্চনমালার বিছানায়, 
ঘরে-দোরে ছড়িয়ে দিয়ে পালালো । 

পরদিন সকালে ফুলকুমারকে কাঞ্চনমালার ঘরে নিয়ে 
গিয়ে সবাই দেখালে সে-দৃশ্য । তখন রাজার মনে আর দ্বিধা 
রইল না। কাঞ্চনমালা যে ডাইনী, এ-কথ! প্রমাণ হ'য়ে গেল ৷ 

তৎক্ষণাৎ ফুলকুমার সেই ডাইনীকে বহুদুরে এক গভীর 
অরণ্যের মধ্যে নির্বাসন দেবার হুকুম দিলে। 

কাদূতে কাদূতে কাঞ্চনমালা বাড়ী থেকে বেরিয়ে গেল। 

কুপ্তলতা তখন স্বস্তির নিঃশ্বাস ফেলে বাঁচলেন । তার 
মুখে আবার হাসি ফুট্‌লো ৷ 

কিন্ত কাঞ্চনমালা যেদিন রাজ্য ছেড়ে চলে গেল, সেদিন 
থেকে ফুলকুমারের মনে অশান্তি দেখা দিল। কোন কাজে তার 
মন লাগে না। শুধু নির্জনে বসে বসে কাদে আর কি ভাবে! 


৫ 


৬৬. পুর্র্ববজের বূপকথ। 
এদিকে বনের মধ্যে কাঞ্চনমালার কেঁদে কেঁদে দিন কাট্তে 


লাগল ৷ ঘোর অরণ্য_তার চারদিকে পাহাড়-পৰ্ব্বত! কোন্‌ 


দিকে যাবে,, কৌন পথ চেনে না। তাই বন-জঙ্গল ও কাটার 
মধ্যে দিয়ে চল্তে চল্তে হঠাৎ একদিন তার মনে পড়ে 
গেল সেই সন্ন্যাসীর কথা! এইভাবে ছ’মাস কেটে গেল ৷ 
খুঁজতে খুঁজতে শেষে বহুদিন পরে কাঞ্চনমালা একটা 
- বনের, মধ্যে এসে সেই বটগাছটাকে দেখতে পেলে এবং তার 
তলায় বসে বসে কীদূতে লাগল। 
গাছের কোটর থেকে বেরিয়ে এসে আবার সন্ন্যাসী তার 
সামনে দাড়ালেন ৷ 
কাঞ্চনমালা কীদূতে কাদৃতে ভার পায়ে লুটিয়ে পড়ে একে 
একে সব ছুর্ভাগ্যের কথা তাকে বল্লে। 
সন্ন্যাসী তাকে সাত্থনা দিয়ে সেই গাছের কোটরের মধ্যে 
নিয়ে গিয়ে রাখলেন এবং ব'লে দিলেন, তিনদিন যেন সে 
কোন মতেই আর গাছের মধ্যে থেকে বাইরে বেরিয়ে না 


আসে। এই ব'লে কতকগুলো ফলমূল তাকে দিয়ে তৎক্ষণাৎ 
অদৃশ্য হ'য়ে গেলেন। 


সারারাত সারাদিন ধ'রে সেই বনের মধ্যে ঠক্‌ ঠক্‌ ক'রে 
কিসের শব্দ হয়। তরু-কোটির ভেদ ক'রে তা কাঞ্চনমালার 
কানে বায়। আতঙ্কে সে শিউরে ওঠে | বাইরের দিকে চাইতে 


সাহস হয় না। সে ভাবে, এইজন্যেই বোধ হয় সন্যাসী তাকে 
বাইরে আস্তে বারণ করেছিলেন! 


ৰ 


EE ৬৭ 


যাই হোক, তিনদিন পরে সন্ন্যাসী আবার সেখানে এসে 
দেখা দিলেন এবং কাঞ্চনমালাকে বাইরে বেরিয়ে আস্তে 
আদেশ দিলেন ৷ ৬ 

কাঞ্চনমালা বাইরে এসে অবাক্‌ হ'য়ে গেল। চারদিকে 
বিরাট বিরাট অট্টালিকা ! কত ঘর, কত দোর, কত তোরণ তার 
ঠিক নেই। ফুলকুমারের প্রাসাদ এর কাছে তুচ্ছ! 

বিন্ময়াবিষ্টের মত কাঞ্চনমালা সন্ন্যাসীকে জিগ্যেস্‌ কর্লে, 
«এ প্রাসাদ কোন্‌ রাজার এবং কেমন ক'রেই বা এখানে এলো |”. 

সন্ন্যাসী বল্লেন, “এ তোমার প্রাসাদ মা, আজ থেকে 
তুমি, এখানে থাক্বে। ঈশ্বরের কৃপায় তুমি একে লাভ 
করেছে৷ ৷” এ 

কাঞ্চনমালা তখন সেই প্রাসাদে বাস কর্তে লাগলো । 

এদিকে সন্ন্যাসী দেশ-বিদেশে ঘোষণা ক'রে দিলেন যে, এই 
বনে এক রাজকুমারী বাস করেন । তিনি একটা গান জানেন ৷ 
আধখান| গান তিনি গাইবেন আর বাকী আধখানা যে রাজপুত্তুর 
গাইতে পার্বেন, তিনি তারই গলায় মালা দিবেন ৷ 

এই সংবাদ পেয়ে দেশ-বিদেশ থেকে বহু রাজকুমার ছুটে 
এলেন ৷ কিন্তু কাঞ্চনমালা যখন তার জীবনের ইতিহাস অর্ধেকটা 
গেয়ে থেমে যায়, তখন বাকী অর্ধেকটা আর কৈউ শেষ 
কর্তে পারেন না। তখন অপমানে সবাই নতমুখ হয়ে 


চলে যান ৷ 
একদিন হ’লে| কি, কাঞ্চনমালা অর্ধেকটা গান গেয়ে যেই 


ৰ পূৰ্বববঙ্গের রুপকথ| 


থেমেছে, অমনি একটা অন্ধ ভিখিরী তার বাকী অর্ধেকটা 
গাইতে গাইতে একেবারে রাজসভার মধ্যে প্রবেশ কর্লো। 
কাঞ্চনমালা তখন ছুটে গিয়ে তার গলায় মালা দিলে । 
অন্যান্য রাজপুত্রর| সবাই ক্ষেপে গেলেন। বল্লেন, «ও ত 
ভিখিরী-_রাজকুমার নয়। ওর সঙ্গে কেমন ক'রে বিয়ে হবে ?” 
কাঞ্চনমালা তখন ইন্দ্রাণীর মত দাড়িয়ে ওঠে বল্লে, 
“এই অন্ধ ভিথিরী__রাজা ফুলকুমার !” 
রাজা ফুলকুমারের নাম শুনে সবাই চমকে উঠলেন এবং 
তাল ক'রে তার মুখের দিকে চেয়ে দেখলেন_ হ্যা, ফুলকুমারই 


ত বটে! তখন চারদিকে ধন্য ধন্য পড়ে গেল ৷ অন্যান্য ' 


রাজপুত্ররা যে ধার রাজ্যে ফিরে গেলেন । 

কাঞ্চনমালা৷ অন্ধ স্বামীর পদসেবা করতে লাগল সেই রাঁজ- 
প্রাসাদের মধ্যে থেকে। এইভাবে প্রায় এক বছর কেটে গেল। 

একদিন কাঞ্চনমালা ফুলকুমারকে জিগ্যেস করলে, “কেমন 
ক'রে তোমার সুন্দর চোখ দু'টির এই অবস্থা হ'লে ।” 

ফুলকুমার বল্লে, “শুধু তোমার জন্যে কেঁদে কেঁদে আমার 
চোখ অন্ধ হ'য়ে গেছে ৷” 

এই কথা শুনে কাঞ্চনমালার চোখ দিয়ে ঝর্ঝর ক'রে 
জল পড়তে লাগল। সে তখন ছুটে সেই বনের মধ্যে চলে 
গেল এবং সেই বটগাছটার তলায় বসে কাদৃতে লাগল । 

সন্ন্যাসী গাছ থেকে বেরিয়ে এসে বল্লেন, “রাজকুমারী, 
তুমি কি চাও, আবার কাদ্‌ছ কেন ?” 


ছি... 


ৰৈ পূৰ্ব্ববল্দের রূপকথ। 

কাঞ্চনমালার সঙ্গে সন্ন্যাসীর বহুদিন পরে দেখা হলো ৷ 
সে তার পায়ের ধুলো নিয়ে বল্লে, “আমার অন্ধ স্বামীর 
চোখ ছু'টি ভালো ক'রে দিন ৷” 

সন্ন্যাসী বল্লেন, «একবার ভাল কারে দিয়েছি; আর 
পার্বো না।৮ ত 

কাঞ্চনমালা এই কথা শুনে তার পায়ে লুটিয়ে পড়ে 
ভিখারিণীর মত কীদ্‌্তে লাগল। 

সন্ন্যাসী তখন বনের মধ্যে চলে গেলেন এবং কিছুক্ষণ 
পরে একটা ফল হাতে ক'রে এসে কাঞ্চনকে বল্লেন, “এই 
ফলটা খেলেই তোমার স্বামী আবার চোখ ফিরে পাবে । 
সেই চোখে যেদিন তোমার মুখ দেখবে, সেইদিনই আবার 
হ'য়ে যাবে। আর কোন জন্মে এ অন্ধত্ব তার ঘুচবে না।” 

কাঞ্চনমালা তখন আরে। কাদৃতে লাগল ৷ বল্লে, “এ-ছাড়। 
কি আর কোন উপায় নেই, প্রভু!” 


“আছে।” ব'লে সন্ন্যাসী তৎক্ষণাৎ সেই গাছের গোড়ায় 


গিয়ে তিনবার ঠক্‌ ঠক্‌ ঠক্‌ ক'রে টোকা মার্ূলেন। অমনি 
তার মধ্যে থেকে বেরিয়ে এলো কুপ্রলতা ৷ 


সুপ্জলতাকে দেখে হিংসায় কাঞ্চনমালার দু'চোখ জলে 


উঠলো। কেমন ক'রে এখানেও রাজকুমারী এলো এই ভেবে 
সে বিস্মিত হ’লে| ৷ 


সন্ন্যাসী তখন সেই ফলট| কাঞ্চনমালার হাতে দিয়ে 
বল্লেন, “এইটা যদি তুমি স্বামীর কল্যাণ কামনা ক'রে সরল 


কিন্তু 
অন্ধ 


ll 


Cad 


b 


ফুলকুমীর ৭১ 
অন্তুঃকরণে কুগজলতার হাতে দিতে পারো ত কুগ্তলতা খেলেই 
তোমার স্বামী চক্ষুন্মান হ'বে। কিন্ত তোমাকে দেখলেই অন্ধ 
হ'য়ে বাবে। এখন তোমার বা ইচ্ছা হয় করো 1” 

এই ঝুলে তিনি সেখান থেকে অন্তহিত হলেন। স্বামীর 
মঙ্গলের জন্য স্ত্রীর নিজের জীবন বিসর্জন দেওয়া উচিত, এই 
মনে ক'রে সরল ও সুস্থ মনে কাঞ্চনমালা সেই ফলটি 
কুগ্তলতার হাতে তুলে দিয়ে চিরকালের মত সেই দেশ ছেড়ে 
কোথায় চলে গেল, তা কেউ জানে না। 

এদিকে কুগ্ুলতা সেই ফলটি খেতেই ফুলকুমার চক্ষুস্মান 
হ’য়ে উঠলে| ৷ কিন্তু কাঞ্চনমাল। কৈ? : 

চোখ খুলেই সে দেখলে কুগুলতাকে । 

তখন মিথ্য| কারে কুঞ্জলত| বল্লে, “সে রাক্ষসীর জন্যেই ত 
তুমি অন্ধ হয়ে গিয়েছিলে এবং তোমাকে অন্ধ অবস্থায় রেখে 

আমি অনেক ব্রত উপবাস ক'রে, অনেক 


সে পালিয়ে গেছে। 
ঠাকুরের দোরে মাথা খুঁড়ে এই ফলটি পেয়েছি এবং তাই 


খেয়েই তোমার চোখ ছা'টি আবার ফিরিয়ে এনেছি। সে 
ডাইনীর নাম আর মুখে এনো না” 
ফুলকুমার সেই ফলটার খোসা দেখে ভাবলে, কথাটা সত্যিই। 
তাই আর কাঞ্চনমালার নাম মুখে না এনে সুখে ও শান্তিতে 
কুঞ্জলতাকে নিয়ে দিন কাটাতে লাগল । 
8০৯৮৭ 


অনেক পূজো মানসিক ক'রে, অনেক 
খুঁড়ে শেষে দ্বিজ ফেলারাম এক সস্তা 

্াহ্ণ ও ব্ৰাহ্মীর মুখে হাসি ফুট্‌লে৷ ৷ 
ছিলেন ভারী মনোকষ্টে। সমাজে মুখ দেখাতে 
কাটা! যেতো- সবাই দ্বণা 
বহুদিন 


ন লাভ কর্‌লেন। 

এতদিন তারা 
তাদের মাথা 
করতো আটকুড়ো বলে। তাই 
“রে এই পুত্র লাভ ক'রে আনন্দে তার! *উচ্ছবসিত 


নন 


ঠাকুরের দোরে মাথা, 


দস্থ্য কেনারাম নত 
হ'য়ে উঠলেন। তাদের আঁধার ঘরে এতদিন পরে যেন 
আলো জবল্্‌লো ! | 

াঁদের মত ছেলেটিকে দেখে মা ও বাপের মনে আর সুখ 
ধরে ন| ৷ ছ’মাস বয়েস হ’তেই তীরা খুব ধুমধাম ক'রে ত 
তার অন্নপ্রাশন দিলেন এবং পুত্রের নাম রাখলেন, কেনারাম । 

কিন্ত এ সুখ তাদের কপালে বেশীদিন টিকল ন| ৷ অন্ন- 
প্রাশনের এক মাস পরেই কেনারামের মা মারা গেল। 
বেচারী ফেলারাম তখন মহা ফ্যাসাদে পড়লেন! স্ত্রীর জন্যে 
শোক কর্বেন, না মাতৃহীন শিশুটিকে রক্ষণাবেক্ষণ কর্বেন ! 

কে কাকে ছ্যাখে? 

ব্ৰাহ্মণ একলা, স্ত্রী ছাড়া তার সংসারে আর কেউ ছিল না ৷ 
তার ওপর টাকাকড়িরও বিশেষ স্বচ্ছলতা ছিল না । বজমানদের 
বাড়ী পৃজো-পার্ধধণ, ক্রিয়াকলাপে যা পেতেন, তাইতেই সারা 
বছর কোন রকমে খেয়েপরে কেটে যেতো । ৰ 

তাই ছেলেটিকে মানুষ কর্বার অন্য কোন উপায় না দেখতে 
পেয়ে একদিন তিনি চোখের জল মুছতে হুতে শিশুটিকে 
বুকে ক'রে গিয়ে হাজির হলেন তার স্বশুরবাড়ী অর্থাৎ 
কেনারামের মামার বাড়ী। কেনারামকে সেখানে রেখে তিনি 
চলে গেলেন দিনকতকের জন্যে তীর্থ-ভ্রমণে ! 

মামা-মামীর আদরে কেনারাম রইল মামার বাড়ী ৷ সেখানকার 
অবস্থা মন্দ নয়। জমি-জমাঃ ক্ষেত-খামার তাঁদের যা আছে, 
তাতে ক'রে সারা বছর খেয়েপরেও কিছু উদ্ধত্ত হয়। তাই 


৭৪ পুরবর্ববঙ্গের রূপকথ। 
যত দিন যেতে লাগল, ততই কেনারামের স্বাস্থ্যের উন্নতি 
হ'তে লাগল। 

এদিকে কেনারামের বাবাকে নিয়ে হলো! মুক্ষিল! কয়েক 
দিনের জন্যে তীর্থ-ভ্রমণে বেরিয়ে কয়েক মাস কেটে গেল, তবুও 
তিনি ফিরে এলেন না_-এমন কি কোন খবর পর্য্যন্ত 
তার পাওয়া গেল না। কেনারামের মামা গ্রামের যে লোক 
যখন তীর্থে যায়, সবাইকে বিশেষ ক'রে ব'লে দেন, তার 
ভগ্নিপতি ফেলারামের খোঁজ কর্‌তে কিন্তু কেউ-ই সুবিধে 
কর্তে পারে না। ফিরে এসে বলে, ও-নামে কোন লোক নেই 
সেখানে! ভয়ে কেনারামের মামার মুখ শুকিয়ে গেল-_বুঝি 
ভাগনেটার ভার চিরভীবনের মত তীর স্বন্ধে পড়লো! ! 

এইভাবে দেখতে দেখতে ছ'বছর কেটে গেল । 

এমন সময় গ্রামে দেখা দিল দুভিক্ষ | চারদিকে হাহাকার পড়ে 
গেঁল। পর পর দু'বছর অজন্মা-_মাঠ ফেটে চৌচির হ'য়ে গেছে। 
কায়ে৷ ঘরে ধানচাল নেই যে যার হাল, গরু, বলদ বিক্রী ক'রে 
গাম ছেড়ে পালাতে লাগল। থালা-বাসন, গরু-ছাগল, এমন 
কি মানুষ পর্য্যন্ত জলের দামে বিক্রী হ'তে লাগল ৷ স্্ৰী-গুত্ৰও 
বাদ গেল না। লোকে তা-ও বিক্রী কর্তে লাগল পেটের দায়ে । 

কেনারামের মামা বহুদিন অনাহারে থেকেও নিজেকে 
সালাতে পার্লেন না। শেষে একদিন এক ডাকাতের কাছে 
কেনারামকে বিক্রী ক'রে দিয়ে কিছু চাল সংগ্রহ কর্‌লেন। 
আবার বহুদিন পরে তাদের পেটে ছুটি ভাত পড়লো। 


০0 ...+ 


= 


পেশি 


দস্থ্য কেনারাম .. ৫ 
তারপর কোথায় রইল কেনারাম আর কোথায় তার মাম! ? 
ডাকাতরা তাকে নিয়ে চলে গেল কোন অজানা দেশে । 

বন-জঙ্গল ও পাহাড়-ঘেরা এক অন্ধকার স্থান_তারই মধ্যে তারা 

কেনারামকে নিয়ে গিয়ে রাখলে এবং লাঠি, ছোরা ও তলোয়ার 
খেলা শেখাতে লাগল ৷ 

এমনি ক'রে আরো দশ বছর কেটে বাবার পর কেনারাম 
রীতিমত ডাকাত হ'য়ে উঠলো । ব্রাহ্মণের ছেলে তার সহজাত 
দয়ামায়া সব ভুলে গিয়ে ডাকাতদের সঙ্গে থেকে থেকে নিৰ্ম্মম 
নিষ্ঠ'র হ'য়ে উঠলো । 

ষোল বছরের যুবক সে। মনে তার অগাধ সাহস, দেহে 
অপরিমিত ক্ষমতা ! লোককে মেরে ধরে, ছিনিয়ে সে জিনিষ- 
পত্র লুঠ ক'রে আনে। হাসিমুখে মানুষের বুকে ছুরি বসিয়ে 
দেয়। কেনারামের নামে লোকে ভয়ে শিউরে ওঠে ৷ 

তারা আট-দশজন মিলে বনের মধ্যে লুকিয়ে বসে থাকে। 
পথিক দেখলেই ছুটে এসে তাকে ঘিরে ধরে এবং তার যা 
থাকে ছিনিয়ে নেয় ॥ এই হ’লোঁ তাদের পেশা। 

এইভাবে যত দিন যেতে লাগল, কেনারাম তত ভীষণ হয়ে 
উঠতে লাগল। সে হ’লো| দলের সর্দার! তার অত্যাচারে 
উদ্যন্ত হয়ে উঠলো সবাই। কেনারামের নাম শুনলে আতঙ্কে 
লোকের বুক টিপ২টিপ, করে। 

দেশ-বিদেশে যেতে হ'লে লোকে কেঁদে অস্থির হয়। 
কোন্‌ পথে যে ডাকাত কেনারাম তাদের আক্রমণ কর্বে, 


চে পূর্ববঙ্গের রূপকথা 


তার ঠিক-ঠিকানা নেই! সন্ধ্যা হ'লে আর কেউ বাড়ী থেকে 
বেরোয় না। 


এদিকে হ’লো কি, কেনারামের বাবা ফেলারাম তীৰ্থে 
গিয়ে সাধু-সন্ন্যাসীদের সঙ্গে মিশে সাধু হ'য়ে গেলেন ৷ সৰ্ব্বদ| 
ধৰ্ম্মকথা, ধর্মচিন্তা ও পবিত্র জীবন-যাপন করতে কর্‌তে 
তিনিও হ'য়ে উঠলেন অতি ধান্মিক পুরুষ। লোকে তাঁর 
নাম দিল দ্বিজবংশী। ঠাকুর-দেবতার নামগান এমন প্রাণ 
ঢেলে তিনি কর্‌তেন যে, যে শুন্তে। তার দু'চোখ দিয়ে 
জল গড়িয়ে পড়তো । অতি-বড় নিষ্ঠুর যে, তারও প্রাণ 
গলে যেতো ৷ এমন ভাব, এমন দরদ দিয়ে তিনি নাম- 
সংকীর্তন কর্তেন যে, দুর-দুরান্তর থেকে লোকে আস্তো 
তার মধুর কষ্ঠে শ্রীভগবানের সেই নাম শুন্তে। এইভাবে 
বহু ভক্তশিত্য তার জুটে গেল এবং দেখতে দেখতে দ্বিজবংশীর 
নাম ছড়িয়ে পড়লো দেশ-বিদেশে । 

দলবল নিয়ে খোল-করতাল বাজিয়ে কীৰ্ত্তন গাইতে গাইতে 
তিনি ঘুরে বেড়ান গ্রামে গ্রামে ৷ যে শোনে সে-ই মুগ্ধ হয় ৷ 


এইভাবে একদিন দ্বিজবংশী একটা বন পেরিয়ে দুর 


গারে যাচ্ছেন। সন্ধ্যার আর বিশেষ দেরী নেই। ‘সঙ্গে 
ভক্তবৃন্দ খোল-করতাল বাজাতে. বাজাতে চলেছেন মাঝখানে 
তিনি মধুর কণ্ঠে কীৰ্ত্তন গাইছেন। এমন সময় রে-রে-রে-রে 
করতে কর্‌তে তাদের এসে ঘিরে দাড়াল দস্থ্য কেনারাম তার 


এ বু... 


FAL 


- উস _ 


হক” স্ল্লগরালারারা লারন হরে 


* জীবন ভিক্ষা চেয়েছে, কত নারী তার স্থা 


দস্যু কেনারাম ৭৭ 
দলবল নিয়ে। সকলের হাতে ধারালো খাঁড়া, লাঠি-সড়কী, 
আরো কত রকমের অস্ত্র! কেনারাম গম্ভীরকণ্ে বল্লে, 
“কি আছে শীগগির দে--নয় ত এখুনি এই খাড়া দিয়ে মু 
কেটে ফেল্বো ৷” 

ঠাকুর বংশী বল্লেন, “বাবা, আমরা গরীব ব্ৰাহ্মণ, ঠাকুরদের 
নামকীর্তন ক'রে ভিক্ষা করি। তোমাদের কি দেবো_ আমাদের 
কাছে ত কিছু নেই !” 

এই কথা শুনে কেনারাম জ্বলে উঠলে| ৷ খাড়া মাথার 
উপর তুলে ধরে বল্লে, “আর এক মুহূর্ত দেরী কর্লে কেটে 
ফেল্বে। ৷” 

ব্ৰাহ্মণ বল্লেন, “ব্ৰন্মহত্যা ক'রে কেন মিছিমিছি অনন্ত 
নরকভোগের পাপ কর্বে। তোমার প্রয়োজন টাকাকড়িতে, 
আমাদের কাছে যখন কিছুই নেই, তখন মানুষকে হত্যা কারে 
কি ফল হবে বলো!” 

কেনারাম হেসে বললে, “সছুপদেশ দিয়ে আমাকে ভোলাতে 
পারবে না। পাপের ভয় আমার নেই ! হাজার হাজার মানুষ 
এই হাতে আমি হত্যা করেছি। কত মা পায়ে ধরে সন্তানের 
মীকে বাঁচাবার জন্যে 
চোখের জলে আমার পা খুইয়ে দিয়েছে, তবুও কেউ আমার 
প্রতিজ্ঞা একবিন্দু টলাতে পারেনি । দস্্য কেনারাম অত সহজে 


ভোলে না, বুঝেছ ঠাকুর ?” 


কেনারামের নাম শুনে শিল্যুদের অন্তরাত্র। কেঁপে উঠলো। 


ৰ পূৰ্ব্ববঙ্ের রূপকথা 


তারা পরস্পর পরস্পরের মুখের দিকে সভয়ে তাকাল কিন্তু ঠাকুর 
বংশী এতটুকু ভয় পেলেন না। শান্ত সংযতভাবে তিনি তখনো! 
তাকে হিতোপদেশ দিতে লাগলেন। বল্লেন, “আমাকে মেরে 
তোমার কি লাভ হবে! বরং তোমার পাপের বোঝা তাতে আরো 
বাড়বে। আজ যে টাকাকড়ির লোভে তুমি এই নরহত্যা 
করছো, কাল যখন মৃত্যু এসে তোমার শিয়রে দাড়াবে তখন 
কি এই টাকাকড়ির কোন-কিছু সঙ্গে নিয়ে যেতে পার্বে? 
কোথায় থাক্‌বে তখন তোমার ধনদৌলত, কে ভোগ কর্বে? 
তবে কীর জন্যে এই পাপকার্ধ্য কর্ছো। একবার ভেবে 
দেখো ভালো কারে_ তুমিও মান্য, তোমারও মানুষের মত 
প্রাণ আছে। ইচ্ছা করলেই তুমি মানুষকে প্রাণ দান কর্তে 
পারো--তাদের ভালো কর্তে পারো !» 

তখন কেনারাম বল্লে, «খুব ত বক্তৃতা দিলে। একবার 
তোমার নামটা কি বলো ত, ঠাকুর !” 

ঠাকুর বল্লেন, “দ্বিজবংশী ৷” 

এই নাম শুনেই কেনারামের বুকটা স্যাৎ ক'রে উঠলো । 


সে জিজ্ঞাসা করলে, “তুমি কি সেই দিজবংশী, যার নামগান শুনে এ 


পাষাণও গলে জল হায়ে যায়?» 


ঠাকুর বল্লেন, “হয । কিন্তু তোমার মত মানুষের প্রাণ 
গলাতে পারুলুয না, এই বড় ছুখে।» 


বাপ ও ছেলে-_কেউ কাউকে চেনে না। বহু বছর আগে 
হ'য়েছে তাদের বিচ্ছেদ ! আজ কালের গতিতে তাই একজন 


রি 


দ্স্ত্যকেনারাম ও 


দুদর্য ডাকাত আর একজন সাধু। একজন মানুষের প্রাণ 
সংহার করে, আর একজন তা থেকে তাকে নিবৃত্তি করে । 

কথায় কথা বেড়ে যাচ্ছে এবং অনেক দেরী হ'য়ে গেল 
দেখে তখন কেনারাম সঙ্গীদের ইসারা করলে । তারা তৎক্ষণাৎ 
খীড়া উঁচু ক'রে তাদের গৰ্দ্জানের উপর ধরলো । 

ঠাকুর বংশী তখন কেনারামকে বল্লেন, “যখন মর্তেই' হবে 
তখন আমায় একবার ঠাকুরের নামকীর্তন ক'রে নিতে দাও ৷” 

সে বল্লে, “আচ্ছা, একটু সময় দেওয়া গেল । তাড়াতাড়ি 


সেরে নাও ৷” 
খোল-করতাল বাজিয়ে ঠাকুর তখন দেবী মনসার বন্দনা 


গাইতে সুরু করলেন ৷ 

কিন্তু গান শুন্তে শুন্তে কেনারাম এমনিভাবে বিভোর হ'য়ে 
গেল যে, তার ছুই চোখ দিয়ে অজজ্রধারায় জল গড়িয়ে পড়তে 
লাগল। তার মনে হ'লো বুঝি কোন দেবতা স্বর্গ থেকে, 
নেমে এসেছেন গান গাইবার জন্যে। মশাল জালিয়ে তখন 
তাঁরা সকলে ঘিরে বস্লো ঠাকুরকে এবং হুকুম দিলে অনেকক্ষণ 
ধরে গান চালাবার জন্যে ৷ “মনসা-মঙ্গলের পালা” আগাগোড়া 
তখন ঠাকুর বংশী-ধর্লেন ! 

গান শুন্তে শুন্তে সারারাত কেটে গেল। “বেলার ভাসান' 
যখন শেষ হয়ে গেল, তখন ভোরের আলো এসে পড়েছে 
অরণ্যের বুকে । হাতের খাঁড়াখান। ছুঁড়ে ফেলে দিয়ে কাদতে 


কীদূতে একেবারে কেনারাম দ্বিজবংলীর চরণে লুটিয়ে পড়লো এবং 


৮০ পুর্র্ববজের রূপকথ। 
বল্লে, “তুমি আজ থেকে আমার গুরু । এমন গান আমি 
জীবনে কখনও শুনিনি। আমার মত কঠিন হৃদয়কেও তুমি 


লি! তুমি ভগবান! আমার যা-কিছু আছে 
. আজ থেকে সব তোমার !” 


এই বলে সে বনের মধ্যে থেকে সাত ঘড় মোহর এনে তার 
সামনে রাখলে ৷ - ট 


দস কেনারাম ৮১ 

দ্বিজবংশী বল্লেন, “আমি যে ধন পেয়েছি, তোমার এই 
ধনরতু তার কাছে তুচ্ছ। তাছাড়া তোমার এই পাপের 
উপার্জন ছুলে আমার পাপ হবে। এ আমি চাই না। আমি 
গান গেয়ে গেয়ে ভিক্ষা ক'রে বেড়াবো_-এই আমার জীবনের 
শ্রেষ্ঠ অভিলাষ !” 

কেনারাম তখন তার পায়ে ধরে বললে, “প্রভু, রাগ কর্বেন 
| না। আমি অজ্ঞান_কিছু জানি না, তাই এ কাজ করেছি। 
ছেলেবেলা থেকে কেউ কোনদিন আমায় ভাল শিক্ষা দেয়নি, 


| 


ভাল কথা বলেনি। তাই এই পাপকাৰ্য্যই ভালো ব'লে মনে 


কর্তুম। আজ আপনার কথায় আমার ভ্ঞানচন্কু খুলেছে ৷” 
এই ব'লে একে একে সে তার সারাজীবনের উপার্জন 


যে কেনারামের নাম শুনে একদিন লোক আতঙ্কে শিউরে 
উঠতো, সেই কেনারামের গান শুনে এখন লোকে চোখের জলে 


| ভেসে যায় ৷ 


৬ 


ঘ্নাপবতা ল্লাজক্ষস্যা 


এক রাজা-তার নাম রাজচন্দ্র। তিনি রাজত্ব করতেন 
রামপুর শহরে ৷ ফুলেশ্বরী নদীর ধারে মস্ত বড় এই রাজ্য ৷ 
হাতী, ঘোড়া, দাসদাসী, অট্টালিকা, ধন, এশ্বধ্য তার প্রচুর__ 
অভাব ছিল না কিছুরই ৷ 

একদিন রাজা রাজসভায় বসে আছেন পাত্রমিত্র পরিবেষ্টিত 
হয়ে, এমন সময় হঠাৎ তার মনে পড়ে গেল-_বহুদিন নবাবের 
কোন খবর পাওয়া যায়নি, অবিলম্বে তার নিজের সেখানে 
যাওয়া প্রয়োজন ৷ 

এই নবাবের অধীনেই ছিল এই রকম আরো অনেক 
ছোট-বড় রাজ্য। সবাই খাজনা দিত নবাবকে, তিনি ছিলেন 
সকলের শ্রেষ্ঠ । কাজেই সেখানকার রাজারা মাঝে মাঝে 
নবাবের কাছে গিয়ে সশরীরে হাজির হ'তেন এবং নানাভাবে 
তাকে পৰিতুষ্ট কর্তে চেষ্টা কর্তেন। 

নবাব বাদশার মেজাজ! এই একরকম আছে, পরক্ষণেই 
হয়ত গেল বদলে। কখন কার প্রতি বিরূপ হয়, বলা যায় না । 
তাই সময়ে অসময়ে যে যখন পার্তে ছুটে গিয়ে হাজির হ’তো 
নবাবসমীপে ৷ 

কথাটা মনে পড়তেই তাই রাজা রাজচন্দ্ অবিলম্বে রাজ- 
জ্যোতিষকে ডেকে পাঠালেন এবং দিনক্ষণ কবে ভাল আছে 
গণনা ক'রে দেখতে আদেশ কর্লেন। 


৮ ২ 


WG 


১৮ < 


রূপবতী রাজকন্যা - ত 
দিনস্থির হ’লে! ৷ 


সঙ্গে নিলেন এক হাজার মোহর__রাজস্ব-স্বরূপ । 

ঘাটে বাধা ছিল এক বিরাট মযুরপত্মী__লোকলম্কর, সেনা" 
সামন্ত নিয়ে রাজা গিয়ে তাতে উঠলেন ৷ একশত দাড় বাইতে 
বাইতে নৌকো চল্লো। 

নবাবের রাজধানী মুৰ্শিদাবাদ ৷ বহু নদ-নদী পেরিয়ে 
প্রায় তিন মাস পরে রাজা রাজচনল্দৰ সেখানে গিয়ে হাজির 
হ'লেন। 

নবাব নিজে এসে তাকে অভ্যর্থনা করুলেন। হিন্দুরাজাদের 
জন্যে যে-সব প্রাসাদ প্রস্তুত ছিল, তারই মধ্যে যেটি সকলের 
চেয়ে সুন্দর তাতে রাজা রাজচন্দ্রের থাক্বার ব্যবস্থা ক'রে দিলেন। 
তা-ছাড়া সেনা'-সামস্ত, লোকজন, দীড়িমাঝিদের জন্যে সুন্দর 
সুন্দর ছাউনি ফেল্লেন সেই প্রাসাদসংলগ্ন উদ্ভানের মধ্যে ৷ 

তারপর নবাবের দাসদাসী, হ্ৰাহ্মণ-পাচকর| সব ছুটোছুটি 
গল তাদের সেবাযত্ের জন্যে । নবাবোচিত আদর- 
যত্বের মধ্যে ভঁর| রইলেন নবাবের অতিথি হ'য়ে। 

নবাবের সঙ্গে রাজা আজ ভোজ খান, কাল নৃত্যগীতের 
মজলিসে রাত কাটান, পরও হাতীঘোড়া নিয়ে শিকারে যান, 
তার পরের দিন হয়ত দেশ-ল্রমণে বাহির হন__এইভাবে তার 
দিন কাটতে লাগল । নবাব নিজে এই মনোযোগ দেওয়াতে 


ডা পুর্বববন্গের রপকথ! 
“ রাজা রাজচন্্র অত্যন্ত খুশী হু'য়ে উঠলেন এবং এই সৌভাগ্যের 
জন্যে মনে মনে গৰ্বৰ অনুভব কর্লেন। 
এদিকে এক মাস দু'মাস ক'রে এক বছর কেটে গেল ৷ ক্রমে 
এক বছর থেকে প্রায় দু'বছর কেটে যাবার জোগাড় হ’লে| । 
রাজা নবাবী আদব-কায়দা ও খাতির-যত্ন উপভোগ কর্তে কর্তে 
এমন উন্মত্ত হ'য়ে উঠলেন যে, নিজের রাজ্যের কথা, নিজের 
ঘর-বাড়ীর কথা একেবারে ভুলে বসে রইলেন। 
রাণী দেখলেন মহায়ুস্কিল ! রাজা ত রাজ্যে ফের্বাঁর নাম 
করেন না। তাছাড়া ঘরে তার বিবাহযোগ্যা মেয়ে__বিয়েরও 
তার কোন চেষ্টা হচ্ছে না। এদিকে রাজ্যের লোকেরা ছিঃ 
ছিঃ কর্ছে এতবড় মেয়ের বিয়ে হয়নি ব’লে | চোদ্দ পূর্ণ 
হ'য়ে মেয়ে পনেরো বছরে পড়লো, কি হবে! এই ভাবতে 
ভাবতে শেষে রাণী একখানি চিঠিতে বিস্তারে সব লিখে 
একজন লোক পাঠালেন রাজার কাছে৷ 
চিঠি পেয়েই রাজার হু'স হ’লে| । তিনি তৎক্ষণাৎ নবাবকে 
গিয়ে বল্লেন, “কালই দেশে রওনা হবো ৷” 
নবাব বল্লেন, “আর দিনকতক থেকে যাও ।৮ 
রাজা বল্লেন, “আর একদিনও থাকৃবার উপায় নেই ৷ মেয়ে 
পনেরো বছরে পড়েছে, তার বিয়ের একটা ব্যবস্থা শীগ.গির 
ক্ৰৃতে না পার্লে লোকে নিন্দে করছে!” 
নবাব বল্লেন, “তোমার মেয়েকে আমি বিয়ে কর্বো, কোন 
ভয় নেই। ধন এঁশ্বর্য্য তুমি যত চাও, আমার ভাণ্ডার 


“০ মালার 


বূপবতী রাজকন্যা ৮৫ 


উন্মুক্ত কারে তোমায় দেবো । আরো রাজ্য দেবো, আরো! 
দেশ দেবো--তুমি যা চাও তাই দেবো। তাছাড়া তোমার 


১১৬২ 
২ 
২ 


৮৬ পূৰ্ব্ববঙ্গের রূপকথা 
সেলাম করবো ৷ যাও, তুমি দেশে গিয়ে বিয়ের জোগাড় করো; 
আমি কয়েক দিন পরেই রওনা হচ্ছি ৷” 


নবাবের আদেশ অমান্য কর্বার শক্তি তখন বাংলাদেশে 
আর কারো ছিল না। তাই ভয়ে রাজা রাজচন্দ্রের মুখ শুকিয়ে 
গেল! মুসলমানের সঙ্গে ব্রাহ্মণের মেয়ের বিয়ে অসম্ভব! 
তাতে ধৰ্ম্ম যাবে-জাত যাবে! কিন্তু নবাবের মুখের ওপর 
কি ক'রে বল্বেন) তাই শুঙ্কমুখে দুশ্চিন্তার বোঝা মাথায় 
ক'রে তিনি ফিরে এলেন নিজের রাজ্যে । 


রাজার মুখ দেখে ভয়ে রাণীর বুক কেঁপে উঠলো । তিনি 
তখন রাজার কাছে গিয়ে জিজ্ঞাসা করলেন, কি হয়েছে? 
রাজা কোন কথা গোপন ন! ক'রে রাণীকে সব খুলে বল্লেন । 

এই কথা শুনে রাণী কীদূতে লাগলেন। রাজা তাকে অনেক 
বুঝিয়ে বল্লেন, “তুমি চুপ করো রাণী । 'আমি ত নবাবের 
সঙ্গে মেয়ের বিয়ে দিচ্ছি না, তবে কেন এত কাদ্‌ছো রি 

রাণী বল্লেন, “তুমি নবাবের সঙ্গে কি ক'রে পার্বে? 
আর নবাবও ত এসে পড়লো ব'লে, এর মধ্যেই বা কি ক'রে 
মেয়ের বিয়ে হবে ৷” এই ব'লে তিনি আরো উচ্চৈ:স্বরে কাদতে 
লাগলেন ৷ 

গাজা বল্লেন, “শোন রাণী, মুসলমানের সঙ্গে কিছুতেই 
মেয়ের বিয়ে দেবো না। কাল সকালে উঠেই যার মুখ দেখবো 
প্রথমে, তারই সঙ্গে দেবো মেয়ের বিয়ে ! এই আমার প্রতিজ্ঞা ৷” 


রূপবতী রাজকন্ত৷ চি 


রাণী তখন কর্লেন কি, বাড়ীতে এক ছোক্রা চাকর ছিল; 
তার নাম মদন-__তাকে চুপি চুপি ডেকে সব কথা বল্লেন । 
মদন চাকর হ'লেও সে জাতে, ছিল ব্ৰাহ্মণ এবং দেখতে 
" শুনতেও বেশ ভাল ছিল। তাই কাল ভোরে উঠে আগে 
রাজাকে তামাক দেবার কথা তিনি ব'লে দিলেন। 

এদিকে রাণী ভোরে উঠেই ঘরের দরজা খুলে দিলেন 
এবং রাজার নিদ্রাভঙ্গ হ'তেই মদন একেবারে তামাক এনে 
তার সামনে হাজির হ’লো| । 

রাজা তখন কোথায় তার বাড়ীঘর জিজ্ঞাসা কর্লেন এবং 
কার ছেলে, বাপ-মার পরিচয় কি--সব জেনে মনে মনে খুশী 
হ’লেন। তারপর মদনকে বল্লেন, “তোমার সঙ্গে আমার 
মেয়ের বিয়ে দেবো” 

রাজার হুকুম অমান্য কর্বার মত ক্ষমত| মদনের ছিল না; 


তাই সে নীরবে সন্মতি জানালে । 
রাজকন্যার নাম রূপবতী ৷ সে তখনো সোনার খাটে শুয়ে 


ঘুযুচ্ছিল। ৰ 
রাণী-মা গিয়ে কাদতে কীদূতে তার ঘুম ভাঙ্গালেন এবং 


তার হাত ধরে রাজার কাছে এনে একের মালের 


সঁপে দিলেন। * 

বিয়ের কোন উৎসব, 
‘মন্ত্ৰ পর্য্যন্ত পড়লো না। শুধু ধ 
মদনের হাতে চুপি চুপি কন্যাকে 


কোন আয়োজন হ’লো| না। পুরোহিত 
ৰ্ম্মকে সাক্ষী ক'রে রাজ! ও রাণী 
সঁপে দিলেন। ভোরের 


৮৮ পূৰ্বববঙ্গের রূপকথ। 


দিকে অন্ধকারে তখনো রাজপুরী আচ্ছন্ন । সবাই যে যার ঘরে 
নিদ্ৰামগ্ন! কেউ বিয়ের কথা জান্তে পার্লে না। রূপবতী 


সমস্ত দিন ঘরে বসে বসে কীদূল। রাণী-মাও অনবরত চোখের 
জল গোপন কর্তে লাগলেন ৷ 
এদিকে সেইদিনই গভীর রাত্রে রাজা একজন মাৰিকে 


\ 


টি 
ৰু 


বূপবতী রাজকন্যা ৮৯ 


ডেকে অনেক ধনরত্ব পুরস্কার দিলেন এবং তার নৌকোতে 
মেয়ে ও জামাইকে তুলে দিয়ে রাজ্য থেকে বিদায় কর্লেন ৷ 

মাঝি সারারাত ধরে নৌকো বাইতে লাগল । হাওয়ার 
জোর ছিল, তাই পাল তুলে দিলে । তীরবেগে ছুটুলো' নৌকো । 

বহু গ্রাম, বহু নদ-নদী ছাড়িয়ে ভোরের সময় নৌকো! 
এসে লাগল এক নিবিড় অরণ্যের কাছে। তার চার পাশে 
কোথাও কোন গ্রামের চিহ্ন নেই শুধু বন্য জন্ত-জানোয়ারের 
বাস সেখানে । এই অজানা অচেন| জায়গায় মাঝি তাদের 
নামিয়ে দিয়ে চলে গেল । 

রাজকন্যা সেইখানে বসে বসে কীদৃতে লাগল ৷ মদন অনেক 
বুঝিয়ে তাকে শান্ত কর্লে ৷ 


এদিকে ভোর হ'তে না হ'তেই দু'জন জেলে নদীতে মাছ 
ধরতে এসে তাদের দেখতে পেলে। এমন লক্ষ্মী-প্রতিমার মত 
একটি মেয়ের সঙ্গে সুদর্শন একটি যুবককে দেখে তারা অবাক 
হ'য়ে গেল। এই স্বাপদসঙ্কুল অরণ্যের মধ্যে কেমন ক'রে মান্য 
এলো? এই কথা ভাবতে ভাবতে তারা৷ একেবারে তাদের 
সামনে এসে দীড়াল এবং তাদের পরিচয় জিগ্যেস কর্‌লে। 

পরিচয় তারা কিছুই বল্লে না, শুধু তাদের কথা শুনে 
রাজকন্যা কীদূতে কীদূতে বল্‌লে, আমাদের কেউ নেই ৷ 

তখন জেলেদের মনে ভারী দুঃখ হ'লো। তারা ছুই ভাই 
কিন্ত কারো কোন ছেলেপিলে ছিল না। তাই নিজেদের ডিঙ্গিতে 


ৰ পূৰ্ব্ববল্গের রূপকথা 
তাদের তুলে নিয়ে বাড়ীতে চলে গেল। জেলেদের বৌয়ের! 
আনন্দে অধীর হ'য়ে উঠলো ৷ কি ক'রে যে তাদের খাওয়াবে 
পরাবে ত! ভেবেই পায় না! সেখানে তারা তাঁদের নিজেদের 
ছেলেমেয়ের মত ক'রে আদর-যত্রে প্রতিপালন কর্তে লাগল । 
মদন আর রাজকন্যা তাদের বড়-বৌকে বলতো, বড়-ম| 
আর ছোট-বৌকে বলতো, ছোট-মা ৷ 

এইভাবে কিছুকাল কাট্বার পর একদিন মদন রাজকন্যাকে 
বল্লে, “বহুদিন আমি নিজের দেশে যাইনি এবং বাপ-মাঁকে 
দেখিনি, একবার তাদের দেখে আসি। দিন পনেরোর মধ্যেই 
আবার ফিরে আস্বো !” 

রাজকন্যা তাকে অনুমতি দিলে । মদন চলে গেল ৷ 

কিন্ত পনেরো দিনের স্থলে এক মাস এবং এক মাস থেকে 
ক্রমে দু'মাস কেটে গেল। তখনো মদন ফিরে এলো না 
দেখে রাজকন্যার মনে ভয় হ'লো। সে রোজ পথের দিকে 
চেয়ে হী ক'রে বসে থাকে এবং জেলেদের বৌদের জিজ্ঞাসা 
করে, কেন তার এত দেরী হচ্ছে ? 

এমন সময় একদিন জেলেরা ভাত খেতে বসে গল্প করতে 
লাগল যে, রামপুরের রাজা রাঁজচন্দ্রের একমাত্র কন্যাকে 
কোন দস্থ্য রাজ্য থেকে চুরি ক'রে নিয়ে পালিয়েছে । যে তাকে 


ধরে দিতে পাঁর্বে তাঁকে রাজ! প্রচুর পুরস্কার দেবেন ব'লে 
ঘোষণা করেছেন ৷ 


এই কথা৷ শুনেই রাজকন্যার বুকটা টা ক'রে উঠলো। 


